Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),članka 17. stavka 1. i članka 289. Zakona o socijalnoj skrbi („Narodne novine“ br. 18/22 i 46/22), članaka 25. i 100. Statuta Općine Križ („Glasnik Zagrebačke županije br. 11/21) i članka 64. Poslovnika Općinskog vijeća Općine Križ (“Glasnik Zagrebačke županije“ br.11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU O SOCIJALNOJ SKRBI**

**I. OPĆE ODREDBE**

**Članak 1.**

Ovom Odlukom o socijalnoj skrbi (u daljnjem tekstu: Odluka) utvrđuju se korisnici, prava, novčane naknade, rad za opće dobro, nadležnost i postupak ostvarivanja prava iz djelatnosti socijalne skrbi koje, pored prava što ih osigurava Republika Hrvatska na osnovi Zakona o socijalnoj skrbi (u daljnjem tekstu: Zakon), osigurava Općina Križ u svom proračunu.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 2.**

Prava iz djelatnosti socijalne skrbi utvrđena ovom Odlukom ne mogu se ostvarivati iz proračuna Općine ako je Zakonom ili drugim propisom određeno da se ta prava ostvaruju prvenstveno iz sredstava državnog proračuna ili na teret drugih pravnih ili fizičkih osoba.

**Članak 3.**

Sredstva za ostvarivanje prava iz socijalne skrbi propisanih Zakonom i sredstva za druga prava utvrđena ovom Odlukom, iznad standarda propisanih Zakonom, osiguravaju se u proračunu Općine Križ (u daljnjem tekstu: proračun Općine).

Općinsko vijeće Općine Križ (u daljnjem tekstu: Općinsko vijeće) prilikom donošenja proračuna donosi program socijalnih potreba Općine Križ kojim se utvrđuju vrste i opseg prava u sustavu socijalne skrbi propisane Zakonom i ovom Odlukom.

**Članak 4.**

Poslove u vezi s ostvarivanjem prava propisanih ovom Odlukom obavlja Jedinstveni upravni odjel Općine Križ (u daljnjem tekstu: Jedinstveni upravni odjel).

Općina će na propisan način sastavljati izvješća i voditi evidencije te dokumentaciju o ostvarivanju prava u sustavu socijalne skrbi sukladno odredbama Zakona i drugih propisa.

**Članak 5.**

Pojedini pojmovi u smislu ove Odluke imaju sljedeće značenje:

1. **korisnik** je osoba ili kućanstvo koji u sustavu socijalne skrbi ostvaruje naknadu, socijalnu uslugu ili drugi oblik pomoći propisan Zakonom i ovom Odlukom

2. **samac** je osoba koja živi sama

3. **kućanstvo** je zajednica osoba koje zajedno žive i podmiruju troškove života

4. **osoba potpuno nesposobna za rad** je osoba koju privremeno ili trajno nije moguće uključiti u radne procese, prema propisima o vještačenju i metodologijama vještačenja

-2-

5. **djelomično radno sposobna osoba** je osoba kod koje je utvrđen djelomičan gubitak radne sposobnosti prema propisu o vještačenju i metodologijama vještačenja

6. **beskućnik** je osoba koja nema mjesto stanovanja niti sredstva kojima bi mogla podmiriti troškove stanovanja, a smještena je ili koristi uslugu organiziranog stanovanja u prihvatilištu ili prenoćištu ili boravi na javnim ili drugim mjestima koja nisu namijenjena za stanovanje

7. **osnovne životne potrebe** su prehrana, smještaj, odjeća i druge stvari za osobne potrebe; osnovne životne potrebe djece i mladeži obuhvaćaju i potrebe koje proizlaze iz njihova razvoja i odrastanja te odgoja i obrazovanja; osnovne životne potrebe djece s teškoćama u razvoju i odraslih osoba s invaliditetom obuhvaćaju i dodatne potrebe koje proizlaze iz oštećenja njihova zdravlja odnosno invaliditeta

8. **prihod** su novčana sredstva ostvarena po osnovi rada, mirovine, primitaka od imovine ili na neki drugi način, primjerice primitak od udjela u kapitalu, kamate od štednje i sl. ostvaren u tuzemstvu i inozemstvu, umanjen za iznos uplaćenog poreza i prireza

9. **imovina** su sve pokretnine, nekretnine, imovinska prava, iznos gotovine u domaćoj i stranoj valuti, štednja odnosno novčana sredstva na osobnim računima ili štednim knjižicama, darovi, vrijednosni papiri, dionice, poslovni udjeli, stambena štednja, životno osiguranje i ostala imovina u tuzemstvu i u inozemstvu.

Osoba može sama sebe uzdržavati ako sredstva za podmirenje osnovnih životnih potreba može ostvariti svojim prihodima ili imovinom koja ne služi njoj niti članovima njezine obitelji za podmirenje osnovnih životnih potreba te od obveznika uzdržavanja ili na drugi način.

**II. KORISNICI SOCIJALNE SKRBI**

**Članak 6.**

Pojam korisnika socijalne skrbi (u daljnjem tekstu: korisnik) određen je Zakonom i ovom Odlukom.

Korisnici socijalne skrbi u smislu ove Odluke su:

1. samac i kućanstvo koji nemaju dovoljno sredstava za podmirenje osnovnih životnih potreba, a nisu ih u mogućnosti ostvariti svojim radom, prihodima, imovinom, od obveznika uzdržavanja ili na drugi način

2. druga osoba koja ispunjava uvjete propisane ovom Odlukom.

**Članak 7.**

Prava socijalne skrbi utvrđena ovom Odlukom, ostvaruju državljani Republike Hrvatske s prebivalištem na području Općine; stranac ili osoba bez državljanstva sa stalnim boravkom na području Općine; osoba bez državljanstva s privremenim i stalnim boravkom i dugotrajnim boravištem na području Općine, ako ovom Odlukom ili Zakonom u određenom slučaju nije drugačije određeno.

**III. PRAVA IZ SOCIJALNE SKRBI**

**Članak 8.**

Ovom Odlukom utvrđuju se prava iz djelatnosti socijalne skrbi i to kako slijedi:

* **temeljem Zakona**

1. pravo na naknadu za troškove stanovanja

* **temeljem ove Odluke,** **programa socijalnih potreba Općine, a sukladno mogućnostima proračuna**

2. pravo na jednokratnu naknadu

-3-

3. pravo na jednokratnu novčanu pomoć za novorođeno dijete

4. pravo na podmirenje dijela troškova liječenja i brige o djeci s posebnim

potrebama i teškoćama

1. pravo na podmirenje troškova darivanja starijih osoba, socijalno ugroženih osoba i osoba s invaliditetom te za ljetovanje učenika i osoba s invaliditetom,
2. pravo na podmirenje troškova prehrane učenika slabog socijalnog statusa u osnovnoj školi
3. pravo na stipendiju
4. pravo na sufinanciranje troškova javnog prijevoza studenata
5. sufinanciranje nabave udžbenika/radnih materijala za učenike
6. pravo na jednokratnu novčanu pomoć umirovljenicima, korisnicima prava na nacionalnu naknadu za starije osobe i nezaposlenim osobama
7. pravo na naknadu za pogrebne troškove
8. sufinanciranje Gradskog društva Crvenog križa Ivanić-Grad
9. sufinanciranje programa i projekata udruga u zdravstvu, socijali i preventivi.

Osim naknada i pomoći iz stavka 1. ovog članka, posebnim odlukama i programima Općinskog načelnika Općine Križ (u daljnjem tekstu: Općinski načelnik) mogu se urediti i drugi oblici pomoći u djelatnosti socijalne skrbi.

**Članak 9.**

Prava iz djelatnosti socijalne skrbi stečena na osnovi ove Odluke ne mogu se prenositi na drugu osobu, drugo kućanstvo, niti nasljeđivati.

Korisnik prava iz djelatnosti socijalne skrbi može istovremeno ostvarivati više pojedinačnih prava odnosno oblika pomoći, ako njihovo istodobno priznavanje ne proturječi ovoj Odluci i drugim aktima te svrsi kojoj je priznavanje prava namijenjeno.

**III. 1. PRAVO NA NAKNADU ZA TROŠKOVE STANOVANJA**

**Članak 10.**

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Pravo na naknadu za troškove stanovanja može ostvariti samac ili kućanstvo pod uvjetima propisanim Zakonom, ako plaćanje troškova stanovanja ne ostvaruje po drugoj osnovi.

Troškovi stanovanja u smislu Zakona i ove Odluke odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Općina osigurava u svom proračunu sredstva za ostvarivanje prava na podmirenje troškova stanovanja, pod uvjetima i na način propisan Zakonom.

Iznimno od stavka 4. ovoga članka, dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

**Članak 11.**

Pravo na naknadu za troškove stanovanja priznaje se korisniku zajamčene minimalne naknade u visini od najmanje 30 % iznosa zajamčene minimalne naknade priznate samcu odnosno kućanstvu.

-4-

Ako su troškovi stanovanja manji od 30 % iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.

Naknada za troškove stanovanja podmiruje se u potpunosti isplatom novčanih sredstava korisniku.

Općina može naknadu za troškove stanovanja djelomično ili u potpunosti podmiriti izravno u ime i za račun korisnika zajamčene minimalne naknade.

**Članak 12.**

Postupak za priznavanje prava na naknadu za troškove stanovanja pokreće se na zahtjev stranke ili po službenoj dužnosti. Korisnik je dužan Jedinstvenom upravnom odjelu, uz zahtjev za priznavanje prava na naknadu za troškove stanovanja, priložiti presliku rješenja kojim je korisniku priznato pravo na zajamčenu minimalnu naknadu te preslike računa koje korisnik podmiruje u svrhu plaćanja troškova stanovanja određenih Zakonom i ovom Odlukom.

Naknada za troškove slobodno ugovorene najamnine za najmoprimce, priznaje se temeljem ugovora o najmu ovjerenog kod javnog bilježnika.

**Članak 13.**

O pravu na naknadu za troškove stanovanja rješenjem odlučuje Jedinstveni upravni odjel.

Nakon podnošenja urednog zahtjeva za priznavanje prava na naknadu za troškove stanovanja, korisniku se priznaje pravo s danom podnošenja urednog zahtjeva ili pokretanja postupka po službenoj dužnosti.

Za mjesec u kojem je priznato pravo na naknadu za troškove stanovanja korisniku će se isplatiti iznos razmjeran broju dana od dana priznavanja prava na naknadu za troškove stanovanja do posljednjeg dana u mjesecu.

  Jedinstveni upravni odjel će po potrebi, na osnovi obavijesti korisnika ili na osnovi podataka pribavljenih po službenoj dužnosti, preispitati postojanje činjenica i okolnosti koje su bile odlučujuće za donošenje rješenja o priznavanju prava na naknadu za troškove stanovanja te u slučaju promijenjenih okolnosti o kojima ovisi priznavanje prava i visina priznatog iznosa donijeti novo rješenje.

**III. 2.** **PRAVO NA JEDNOKRATNU NAKNADU**

**Članak 14.**

Pravo na jednokratnu naknadu priznaje se samcu ili kućanstvu koje zbog podmirenja izvanrednih troškova nastalih zbog trenutačnih životnih okolnosti (rođenja ili obrazovanja djeteta, bolesti ili smrti člana obitelji, prirodne nepogode i sl.) nije u mogućnosti podmiriti osnovne životne potrebe.

**Članak 15.**

Postupak za odobravanje jednokratne naknade pokreće se na obrazloženi pisani zahtjev korisnika, u kojem je korisnik obvezan navesti razloge za postojanje potrebe za jednokratnom naknadom te istom zahtjevu priložiti dokumentaciju kojom to dokazuje

U postupku razmatranja zahtjeva Jedinstveni upravni odjel može zatražiti dodatnu dokumentaciju radi potvrde opravdanosti za priznavanje prava na jednokratnu naknadu.

Jedinstveni upravni odjel će prije rješavanja o zahtjevu zatražiti mišljenje nadležne ustanove socijalne skrbi.

-5-

Po provedenom postupku utvrđivanja prava na jednokratnu naknadu Općinski načelnik donosi zaključak na temelju kojeg Jedinstveni upravni odjel izdaje rešenje.

Ukupan iznos priznatih jednokratnih naknada u jednoj kalendarskoj godini može iznositi najviše do =270,00 EUR-a za samca, odnosno najviše do =400,00 EUR-a za kućanstvo.

**III. 3. PRAVO NA JEDNOKRATNU NOVČANU POMOĆ ZA NOVOROĐENO DIJETE**

**Članak 16.**

Pravo na jednokratnu novčanu pomoć za novorođeno dijete ostvaruju majke hrvatske državljanke koje imaju prebivalište na području Općine, a zahtjev za priznavanje ovog prava podnesu u roku od 6 mjeseci od dana rođenja djeteta.

Pravo na jednokratnu novčanu pomoć može ostvariti i roditelj posvojenog djeteta, koji roditelj ima prebivalište na području Općine, a zahtjev za priznavanje prava na pomoć podnese u roku od 12 mjeseci od rođenja djeteta, uz uvjet da za to dijete pomoć nije već ranije isplaćena iz proračuna Općine.

**Članak 17.**

Utvrđuje se visina jednokratne novčane pomoći za novorođeno dijete u iznosima kako slijedi:

* za rođenje prvog djeteta novčana pomoć iznosi =270,00 EUR-a
* za rođenje drugog djeteta novčana pomoć iznosi =340,00 EUR-a
* za rođenje trećeg i svakog daljnjeg djeteta novčana pomoć iznosi =400,00 EUR-a

U slučaju rođenja blizanaca, troje ili više djece jednim porodom, visina pomoći se utvrđuje evidentiranjem broja sve rođene djece te zbrajanjem pripadajućih iznosa utvrđenih u prethodnom stavku ovog članka.

**Članak 18.**

Postupak za priznavanje prava na jednokratnu novčanu pomoć za novorođeno dijete pokreće se na zahtjev majke ili roditelja - skrbnika novorođenog djeteta, s priloženom potrebnom dokumentacijom:

* rodni list za novorođeno dijete i za svu rođenu (posvojenu) djecu
* rješenje o skrbništvu (koje prilaže skrbnik)
* broj računa majke odnosno roditelja skrbnika na koji će se izvršiti isplata pomoći.

U ime majke novorođenog djeteta zahtjev može podnijeti i druga osoba te priložiti potrebnu dokumentaciju, ali pravo na isplatu pomoći ostvaruje isključivo majka novorođenog djeteta.

U slučaju smrti majke isplata se može obaviti i drugoj osobi, koja će preuzeti skrb i brigu o djetetu.

Zahtjev se podnosi Jedinstvenom upravnom odjelu nakon prijave djeteta kod nadležnog tijela državne uprave, putem podnošenjem zahtjeva ili putem usluge e-Novorođenče.

Jedinstveni upravni odjel donosi rješenje o pravu na jednokratnu novčanu pomoć za novorođeno dijete te putem elektroničke pošte zaprimljene kroz uslugu e-Novorođenče ili na adresu prebivališta podnositelja zahtjeva dostavlja podnositelju zahtjeva akt o priznavanju prava na jednokratnu novčanu pomoć za novorođeno dijete ili akt o odbijanju zahtjeva.

-6-

**III. 4. PRAVO NA PODMIRENJE DIJELA TROŠKOVA LIJEČENJA I BRIGE O DJECI S POSEBNIM POTREBAMA I TEŠKOĆAMA**

**Članak 19.**

Pravo na podmirenje dijela troškova liječenja i brige o djeci s posebnim potrebama priznaje se roditeljima za djecu s posebnim potrebama i teškoćama, koja imaju prebivalište na području Općine i koja se liječe, rehabilitiraju ili pohađaju zdravstvenu, odgojnu ili rehabilitacijsku ustanovu specijaliziranu za liječenje djece s posebnim potrebamana području Republike Hrvatske i u inozemstvu.

Djeca s posebnim potrebama i teškoćama, imaju pravo i na podmirenje dijela troškova pohađanja specijaliziranih odgojno-obrazovnih ustanova i programa (vrtića, škola) kada je to osobito preporučeno, od strane liječnika i drugih stručnih osoba, za napredak u procesu liječenja.

Podnositelj zahtjeva za priznavanje prava na podmirenje dijela troškova liječenja i brige o djeci s posebnim potrebama i teškoćama dužan je priložiti dokumentaciju, mišljenja nadležne zdravstvene ustanove i drugog subjekta koja dokazuju činjenice vezane uz priznavanje spomenutog prava.

Korisnici prava na podmirenje dijela troškova liječenja i brige o djeci s posebnim potrebama i teškoćama utvrđuju se tijekom godine, sukladno nastaloj potrebi i temeljem podnesenog zahtjeva.

U skladu s mogućnostima proračuna Općine, Općinski načelnik posebnim zaključkom odlučuje o visini i načinu podmirivanja dijela troškova liječenja i brige o djeci s posebnim potrebama i teškoćama, trajanju odobrenog prava, uređenju međusobnih odnosa između Općine, nadležne ustanove, roditelja i drugih subjekata vezanih uz realizaciju prava kao i drugim pitanjima vezanim uz priznavanje spomenutog prava.

**III. 5.** **PRAVO NA PODMIRENJE TROŠKOVA DARIVANJA STARIJIH OSOBA, SOCIJALNO UGROŽENIH OSOBA I OSOBA S INVALIDITETOM TE ZA LJETOVANJE UČENIKA I OSOBA S INVALIDITETOM**

**Članak 20.**

Pravo na podmirenje troškova darivanja starijih osoba, socijalno ugroženih osoba i osoba s invaliditetom te za ljetovanje učenika i osoba s invaliditetomostvaruje se temeljem Sporazuma o osiguranju i izdvajanju sredstava za darivanje starijih osoba, socijalno ugroženih osoba i osoba s invaliditetom te za ljetovanje učenika i osoba s invaliditetom (u daljnjem tekstu: Sporazum) kojeg Općina sklapa s Gradskim društvom Crvenog križa Ivanić – Grad i nadležnom ustanovom socijalne skrbi.

Sporazumom se između ostalog utvrđuje da će Općina proračunom osigurati sredstva za darivanje poklon paketima i to starijih osoba, socijalno ugroženih osoba i osoba s invaliditetom u prigodi Uskrsa, Međunarodnog dana starijih osoba i Božića/Nove godine. Općina će osigurati i sredstva za podmirenje troškova ljetovanja djece iz socijalno ugroženih obitelji i osoba s invaliditetom.

Gradsko društvo Crvenog križa Ivanić-Grad organizira i izvršava nabavu i podjelu poklon paketa te organizira ljetovanje djece i osoba s invaliditetom.

Nadležna ustanova socijalne skrbi dostavlja odgovarajuće podatke, popise o kategorijama korisnika na koje se odnosi Sporazum, a to su u pravilu djeca iz socijalno ugroženih obitelji-korisnici zajamčene minimalne naknade, osobe starije od 90 godina,

-7-

starije i nemoćne osobe–korisnici zajamčene minimalne naknade, osobe s invaliditetom-korisnici prava na osobnu invalidninu.

Pravo na pomoć za podmirenje troškova ljetovanja u dječjem odmaralištu osigurava se djeci-učenicima polaznicima Osnovne škole Milke Trnine Križ i osobama s posebnim potrebama – invaliditetom s prebivalištem na području Općine.

Svake godine sukladno programu socijalnih potreba Općine, proračunom se planiraju novčana sredstva za ostvarivanje prava iz Sporazuma te se ista izdvajaju temeljen Zaključka Općinskog načelnika, a sukladno zahtjevu Gradskog društva Crvenog Križa Ivanić-Grad za organizaciju aktivnosti iz Sporazuma.

**III. 6.** **PRAVO NA PODMIRENJE TROŠKOVA PREHRANE UČENIKA SLABOG SOCIJALNOG STATUSA U OSNOVNOJ ŠKOLI**

**Članak 21.**

Pravo na podmirenje troškova prehrane učenika slabog socijalnog statusa u osnovnoj školi (u daljnjem tekstu: podmirenje troškova prehrane), mogu ostvariti oni učenici koje Općini predloži nadležno tijelo osnovne škole.

Korisnike prava na podmirenje troškova prehrane utvrđuje nadležno tijelo osnovne škole na početku svake školske godine, a o svakoj pojedinoj promjeni korisnika tijekom školske godine obavezno je obavijestiti Općinu.

O visini podmirenja troškova prehrane, broju učenika, dinamici i načinu plaćanja troškova prehrane učenika te o odobravanju izdvajanja potrebnih novčanih sredstava iz proračuna osnovnoj školi za podmirenje troškova prehrane učenika odlučuje Općinski načelnik posebnim zaključkom ovisno o mogućnostima proračuna.

Međusobna prava i obveze o podmirenju troškova prehrane između Općine i osnovne škole definiraju se za svaku školsku godinu Ugovorom, a sukladno ovoj Odluci.

Nadležno tijelo osnovne škole obvezno je Općini podnijeti izvješće o namjenskom utrošku predmetne pomoći.

**III. 7. PRAVO NA STIPENDIJU**

**Članak 22.**

Pravo na stipendiju imaju učenici i studenti s prebivalištem na području Općine, u skladu s Pravilnikom o stipendiranju učenika i studenata s područja Općine (u daljnjem tekstu: Pravilnik), kojeg donosi Općinsko vijeće, a kojim se utvrđuju opći uvjeti, kategorije, postupak i kriteriji dodjele stipendija Općine.

Novčana sredstva za stipendije osiguravaju se u proračunu Općine. Općinski načelnik svojom Odlukom utvrdit će za svaku školsku/akademsku godinu broj i visinu stipendija za pojedinu kategoriju stipendija iz Pravilnika, ovisno o mogućnostima proračuna.

**III. 8. PRAVO NA SUFINANCIRANJE TROŠKOVA JAVNOG PRIJEVOZA STUDENATA**

**Članak 23.**

Pravo na sufinanciranje troškova javnog prijevoza priznaje se redovitim studentima s prebivalištem na području Općine, u skladu s posebnom odlukom Općinskog vijeća temeljem koje Općinski načelnik, za svaku akademsku godinu donosi zaključak o

-8-

izdvajanju novčanih sredstava za sufinanciranje prijevoza za studente s područja Općine i sklapanju Ugovora s prijevoznikom.

Za priznavanje prava na sufinanciranje javnog prijevoza student podnosi zahtjev Općini, na propisanom obrascu.

O iznosu sufinanciranja iz proračuna, Općinsko vijeće biti će informirano putem polugodišnjeg i godišnjeg izvještaja o izvršenju proračuna Općine.

**III. 9. SUFINANCIRANJE NABAVE UDŽBENIKA/RADNIH MATERIJALA ZA UČENIKE**

**Članak 24.**

Općina svake godine programom javnih potreba Općine, kojeg donosi Općinsko vijeće, u proračunu osigurava novčana sredstva za nabavu udžbenika/radnih materijala za učenike osnovne i srednje škole koje djeluju na području Općine, a sukladno s mogućnostima proračuna.

Način, uvjete te iznos sufinanciranja utvrđuje Općinski načelnik sukladno zahtjevu osnovne i srednje škole, posebnim zaključkom za svaku proračunsku godinu.

U svrhu kontrole namjenskog korištenja sredstava osnovna škola i srednja škola obvezuju se Općini dostaviti završni izvještaj o provedbi nabave udžbenika i drugih obrazovnih materijala za pojedinu školsku godinu.

O iznosu sufinanciranja iz proračuna, Općinsko vijeće Općine Križ biti će informirano putem polugodišnjeg i godišnjeg izvještaja o izvršenju proračuna Općine Križ.

**III. 10. PRAVO NA JEDNOKRATNU NOVČANU POMOĆ UMIROVLJENICIMA, KORISNICIMA PRAVA NA NACIONALNU NAKNADU ZA STARIJE OSOBE I NEZAPOSLENIM OSOBAMA**

**Članak 25.**

Pravo na jednokratnu novčanu pomoć može se odobriti sukladno mogućnostima proračuna i to:

1. umirovljenicima s prebivalištem na području Općine,
2. korisnicima prava na nacionalnu naknadu za starije osobe,
3. nezaposlenim osobama s prebivalištem na području Općine, koje su prijavljene kao nezaposlene osobe kod Hrvatskog zavoda za zapošljavanje.

**Članak 26.**

Pravo iz članka 25. ove Odluke ostvaruje se u skladu s odlukom Općinskog vijeća ili Općinskog načelnika o visini i izdvajanju novčanih sredstava za jednokratnu novčanu pomoć umirovljenicima, korisnicima prava na nacionalnu naknadu za starije osobe i nezaposlenim osobamaza tekuću godinu.

**III. 11. PRAVO NA NAKNADU ZA POGREBNE TROŠKOVE**

**Članak 27.**

Općina može podmiriti troškove ukopa za umrle osobe, koje su imale zadnje prijavljeno prebivalište na području Općine i to:

* za osobe koje nemaju nasljednika niti zakonskih obveznika koji su dužni snositi

-9-

* pogrebne troškove za umrlu osobu
* za osobe čiji su zakonski obveznici, koji su dužni snositi troškove pogreba umrle osobe, korisnici zajamčene minimalne naknade, utvrđene Zakonom
* za osobe koje nemaju zakonskih obveznika, a nisu bili korisnici zajamčene minimalne naknade, utvrđene Zakonom
* za osobe koje nemaju osigurano ugovorno uzdržavanje
* za neidentificirane osobe čiji su posmrtni ostaci pronađeni na području Općine, bez obzira na prebivalište i
* za nepoznate osobe.

Općina može podmiriti samo minimalne i nužne troškove ukopa umrle osobe. Troškovi ukopa podmiruju se prema cijenama pogrebnih usluga važećim na području Općine. U minimalne i nužne troškove ukopa uračunavaju se i stvarni troškovi prijevoza posmrtnih ostataka umrle osobe od mjesta u kojem je umrla do mjesta u Općini u kojem je imala grobno mjesto ili u kojem će biti ukopana (sahranjena).

Ako umrla osoba ili njeni srodnici nemaju grobno mjesto u vlasništvu, Općina određuje groblje i mjesto ukopa.

Općina će troškove ukopa umrle osobe namiriti iz ostavine umrloga, a ako umrla osoba nema ostavine, Općina će troškove ukopa namiriti iz proračuna.

O podmirenju troškova pogreba, postupku i načinu provedbe plaćanja istih te odobravanju izdvajanja potrebnih novčanih sredstava odlučuje Općinski načelnik posebnim zaključkom, u skladu s mogućnostima proračuna Općine.

**III. 12. SUFINANCIRANJE GRADSKOG DRUŠTVA CRVENOG KRIŽA IVANIĆ-GRAD**

**Članak 28.**

U skladu sa Zakonom o Hrvatskom Crvenom križu Općina će sufinancirati redovnu djelatnost i javne ovlasti Gradskog društva Crvenog križa Ivanić-Grad, a međusobna prava, obveze i odgovornosti, urediti će se posebnim ugovorom.

**III. 13. SUFINANCIRANJE PROGRAMA I PROJEKATA UDRUGA U ZDRAVSTVU, SOCIJALI I PREVENTIVI**

**Članak 29.**

Sufinanciranje programa i projekata udruga u zdravstvu, socijali i preventivi, provoditi će se sukladno mogućnostima proračuna, odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, programa socijalnih potreba Općine, odluci o načinu raspodjele novčanih sredstava iz proračuna koje donosi Općinsko vijeće te temeljem provedenog javnog natječaja za dodjelu financijske potpore udrugama iz područja zdravstva, socijale i preventive od interesa za Općinu i to za svaku pojedinu godinu.

**IV. NADLEŽNOST I POSTUPAK**

**Članak 30.**

Postupak priznavanja prava propisanih ovom Odlukom, ako ovom Odlukom ili drugim aktom nije drugačije određeno, pokreće se na zahtjev stranke (njezina bračnog druga, punoljetnog djeteta, roditelja, skrbnika ili udomitelja) ili po službenoj dužnosti.

-10-

Ako ovom Odlukom ili drugim aktom donesenim za potrebe realizacije ove Odluke, nije drugačije određeno, zahtjev za priznavanja prava propisanih ovom Odlukom podnosi se Jedinstvenom upravnom odjelu Općine.

Pri pokretanju postupka po službenoj dužnosti, tijelo iz stavka 2. ovoga članka uzima u obzir obavijesti drugih članova kućanstva, građana, ustanova, udruga, vjerskih zajednica, trgovačkih društava i upozorenja državnih i drugih tijela.

**Članak 31.**

Za priznavanje prava iz socijalne skrbi stečena na osnovi ove Odluke potreban je pristanak korisnika odnosno njegovog zakonskog zastupnika te mu se jamči tajnost i zaštita osobnih podataka sukladno posebnim propisimaPodnošenje zahtjeva za priznavanje pojedinog prava iz ove Odluke, smatra se pristankom korisnika na priznavanje prava te na prikupljanje podataka u svrhu ostvarivanja istih i poduzimanja radnji nužnih za pružanje usluga.

**Članak 32.**

Uz zahtjev za priznavanje prava iz ove Odluke podnositelj zahtjeva dužan je Jedinstvenom upravnom odjelu dostaviti odnosno predočiti odgovarajuće isprave te dokaze o opravdanosti i zasnovanosti zahtjeva na mjerodavnim propisima i aktima. Ako je to potrebno radi trajnijeg ostvarivanja prava iz ove Odluke, Jedinstveni upravni odjel može od podnositelja zahtjeva odnosno od korisnika prava zahtijevati da odgovarajuće isprave i dokaze za daljnje priznavanje prava dostavi i tijekom korištenja prava.

U rješavanju zahtjeva Jedinstveni upravni odjel može posjetom kućanstvu odnosno podnositelju zahtjeva ili na drugi prikladan način ispitati činjenice, okolnosti i uvjete koji mogu utjecati na utvrđivanje prava.

**Članak 33.**

U rješavanju zahtjeva za priznavanje prava iz ove Odluke Jedinstveni upravni odjel, po potrebi surađuje s nadležnim ustanovama te s drugim pravnim i fizičkim osobama.

Kad se pojedina prava iz ove Odluke mogu ostvarivati isplatama ustanovama, komunalnim i drugim trgovačkim društvima ili drugoj pravnoj osobi u ime i za račun korisnika prava, takav se način isplate može urediti rješenjem ili drugim aktom kojega donosi Jedinstveni upravni odjel.

**Članak 34.**

Ako ovom Odlukom ili drugim aktima nije propisano drugačije, o zahtjevu za priznavanje prava iz ove Odluke odlučuje Jedinstveni upravni odjel rješenjem ili drugim aktom.

Protiv pojedinačnog akta iz stavka 1. ovoga članka kojeg donosi Jedinstveni upravni odjel, može se izjaviti žalba nadležnom upravnom tijelu županije u roku od 15 dana od dana dostave pojedinačnog akta.

**Članak 35.**

Korisnik prava iz ove Odluke dužan je sukladno Zakonu, obavijestiti Jedinstveni upravni odjel o svakoj promjeni koja utječe na daljnje korištenje prava i usluga ili na visinu priznatog iznosa najkasnije u roku od osam dana od dana nastanka promjene.

Ako se promijene okolnosti i uvjeti o kojima prema ovoj Odluci i drugim posebno donesenim aktima, ovisi daljnje priznavanje pojedinog prava, odnosno na osnovi obavijesti

-11-

korisnika ili na osnovi podataka pribavljenih po službenoj dužnosti, Jedinstveni upravni odjel će donijeti novo rješenje ili izmijenjeni pojedinačni akt odnosno izvršno tijelo novi akt.

**Članak 36.**

Za točnost podataka navedenih u zahtjevu za priznavanje prava i podataka danih u postupku preispitivanja uvjeta za daljnje priznavanje prava iz ove Odluke podnositelj zahtjeva odnosno korisnik prava odgovara materijalno i kazneno.

**Članak 37.**

U okviru djelokruga Jedinstveni upravni odjel prati izvršavanje donesenih pojedinačnih akata, kao i akata izvršnog tijela u vezi s priznavanjem prava iz ove Odluke te preispituje postojanje uvjeta za njihovo daljnje priznavanje.

Jedinstveni upravni odjel ima pravo i obvezu nadzirati da li se sredstva odobrena korisniku prava, sukladno ovoj Odluci, koriste u svrhu za koju su namijenjena.

Na zahtjev Jedinstvenog upravnog odjela korisnik prava iz ove Odluke, dužan ga je pisano izvijestiti o korištenju odobrenih sredstava te pružiti dokaze da je odobrena sredstva koristio u skladu s donesenim rješenjem ili drugim aktom.

**Članak 38.**

Jedinstveni upravni odjel Općine Križ dužan je voditi propisane evidencije te izrađivati izvješća i dokumentaciju o ostvarivanju prava po osnovi ove Odluke i mjerodavnih zakonskih i drugih pozitivnih propisa.

Jedinstveni upravni odjel dužan je s nadležnom ustanovom socijalne skrbi i drugim pružateljima socijalnih usluga razmjenjivati podatke o naknadama i drugim pravima iz ove Odluke u skladu s propisom kojim se uređuje zaštita osobnih podataka.

Službenik koji vodi postupak do donošenja pojedinačnog akta mora svoj rad obavljati sukladno mjerodavnim propisima te poštivati osobnost korisnika i dužan je čuvati kao profesionalnu tajnu podatke o korisnicima sukladno Zakonu i drugim mjerodavnim propisima.

**V. RAD ZA OPĆE DOBRO BEZ NAKNADE**

**Članak 39.**

Općina je dužna organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu.

Rad za opće dobro bez naknade izvršava se na temelju ugovora kojim se određuje trajanje rada, mjesto obavljanja rada, opseg i vrsta posla.

Radno sposoban i djelomično radno sposoban samac ili član kućanstva koje je korisnik prava na zajamčenu minimalnu naknadu dužan je odazvati se pozivu Općine za sudjelovanje u radovima za opće dobro bez naknade.

Odredba stavka 3. ovoga članka ne odnosi se na osobe iz članka 26. Zakona.

U radovima za opće dobro bez naknade osobe iz stavka 3. ovoga članka mogu sudjelovati od 60 do 90 sati mjesečno.

Općina će upućivati pozive korisnicima za rad za opće dobro bez naknade, u pravilu pisanim putem, na dokaziv način, radno sposobnim ili djelomično radno sposobnim korisnicima zajamčene minimalne naknade, koji se nalaze na popisu nadležne ustanove socijalne skrbi.

-12-

Općina će pozive za rad za opće dobro bez naknade upućivati i korisnicima prava na jednokratnu novčanu pomoć, a koji nisu korisnici zajamčene minimalne naknade.

**Članak 40.**

Pravo na zajamčenu minimalnu naknadu prestaje samcu ili se iznos zajamčene minimalne naknade umanjuje kućanstvu za pripadajući udio člana kućanstva ako se radno sposoban ili djelomično radno sposoban samac ili član kućanstva ne odazove urednom pozivu Općine, za sudjelovanje u radovima za opće dobro bez naknade, s danom na koji se bio dužan odazvati pozivu.

Korisniku iz stavka 1. ovoga članka ne može se priznati pravo na zajamčenu minimalnu naknadu odnosno za uvećanje iznosa zajamčene minimalne naknade za kućanstvo u pripadajućem dijelu člana kućanstva koji se nije odazvao pozivu Općine za sudjelovanje u radovima za opće dobro bez naknade, u roku od šest mjeseci od dana prestanka prava.

Korisnik prava na jednokratnu novčanu pomoć, koji nije korisnik zajamčene minimalne naknade, a koji se nije odazvao pozivu Općine za sudjelovanje u radovima za opće dobro bez naknade, gubi pravo na odobrenje jednokratne naknade iz proračuna Općine i to u razdoblju od sljedećih šest mjeseci, nakon mjeseca u kojem se korisnik nije odazvao pozivu za sudjelovanje u radu za opće dobro.

Neodazivanje korisnika u slučaju bolesti, više sile i drugih nepredviđenih okolnosti, smatra se opravdanim razlogom za neodazivanje korisnika za sudjelovanje u radovima za opće dobro bez naknade, što je korisnik obavezan dokazati pisanom dokumentacijom nadležnog tijela.

Osobu može privremeno ili trajno proglasiti nesposobnom za rad isključivo nadležno tijelo vještačenja.

Za sve što nije propisano odredbama Zakona, ove Odluke i drugih akata, Općinsko vijeće ovlašćuje Općinskog načelnika.

**Članak 41.**

Zavod i Općina dužni su međusobno surađivati u provođenju mjere rada za opće dobro bez naknade sukladno odredbama Zakona.

**Članak 42.**

Općina će u suradnji s trgovačkim društvom Poduzetnička zona Križ d.o.o. Križ raspoređivati korisnike na poslovima radova za opće dobro, kao što su čišćenja, održavanja i uređivanja javnih i drugih površina, kao i pomoć u provedbi organizacije raznih manifestacija te sličnih poslova na području Općine.

Radi realizacije radova za opće dobro Općinski načelnik zaključit će s trgovačkim društvom Poduzetnička zona Križ d.o.o. Križ Sporazum o provođenju radova za opće dobro bez naknade na području Općine, kojim će se regulirati međusobna prava i obveze.

**VI. PRIJELAZNE I ZAVRŠNE ODREDBE**

**Članak 43.**

Na pitanja koja nisu regulirana ovom Odlukom shodno se primjenjuju odredbe Zakona i podzakonskih propisa.

-13-

**Članak 44.**

Do završetka razdoblja obveznog dvojnog iskazivanja cijena i drugih iskaza novčanih vrijednosti u kunama i eurima, propisanog odredbama Zakona o uvođenju eura kao službene valute u Republici Hrvatskoj, u pojedinačnim aktima koje donose tijela Općine Križ postupati će se u skladu s odredbama navedenog Zakona, podzakonskih propisa te uputa, smjernica i drugih akata nadležnih tijela.

**Članak 45.**

Postupci iz djelokruga socijalne skrbi započeti do stupanja na snagu ove Odluke dovršit će se sukladno odredbama Odluke o socijalnoj skrbi („Glasnik Zagrebačke županije“ br. 46/20).

**Članak 46.**

Danom stupanja na snagu ove Odluke prestaje važiti Odluka o socijalnoj skrbi („Glasnik Zagrebačke županije“ br. 46/20).

**Članak 47.**

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 550-01/22-01/06

URBROJ: 238-16-01-22-1

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 42. Zakona o lokalnim porezima („Narodne novine“ br. 115/16, 101/17 i 114/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine, donijelo je

**ODLUKU**

**o općinskim porezima Općine Križ**

I. OPĆA ODREDBA

Članak 1.

Ovom Odlukom utvrđuju se vrste poreza koji se uvode za područje Općine Križ, visina stope prireza porezu na dohodak, visina stope poreza na potrošnju i nadležno porezno tijelo za utvrđivanje i naplatu poreza.

II. VRSTE POREZA

Članak 2.

Općinski porezi Općine Križ su:

1. prirez porezu na dohodak,
2. porez na potrošnju.
3. Prirez porezu na dohodak

Članak 3.

Prirez porezu na dohodak plaća se po stopi od 2%.

1. Porez na potrošnju

Članak 4.

Porez na potrošnju plaća se po stopi od 3%.

Članak 5.

Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.

-2-

III. ZAVRŠNE ODREDBE

Članak 6.

Danom stupanja na snagu ove Odluke prestaje važiti Odluka o općinskim porezima Općine Križ („Narodne novine“ br. 31/2017 i 118/2017), objavljena i u Glasniku Zagrebačke županije br. 10/17 i 36/17).

Članak 7.

Ova Odluka objavit će se u Glasniku Zagrebačke županije i u Narodnim novinama, a stupa na snagu prvoga dana u mjesecu nakon mjeseca u kojem je objavljena u Narodnim novinama.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 410-01/22-01/03

URBROJ: 238-16-01-22-5

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. stavka 1. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članaka 25., 62. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**O D L U K U**

**o ustrojstvu i djelokrugu Jedinstvenog upravnog odjela Općine Križ**

I. OPĆE ODREDBE

Članak 1.

Ovom Odlukom o ustrojstvu i djelokrugu Jedinstvenog upravnog odjela Općine Križ (u daljnjem tekstu: Odluka) uređuje se ustrojstvo, djelokrug, upravljanje i obavljanje poslova od značaja za organizaciju i rad Jedinstvenog upravnog odjela Općine Križ, kao upravnog tijela Općine Križ za obavljanje svih poslova iz samoupravnog djelokruga općine, kao jedinice lokalne samouprave.

Članak 2.

Sredstva za rad Jedinstvenog upravnog odjela Općine Križ osiguravaju se u Proračunu Općine Križ i iz drugih prihoda u skladu sa zakonom.

Članak 3.

Riječi i pojmovi korišteni u ovoj Odluci koji imaju rodno značenje, bez obzira jesu li korišteni u muškom ili ženskom rodu, odnose se jednako na muški i ženski rod.

II. USTROJSTVO I DJELOKRUG RADA JEDINSTVENOG UPRAVNOG ODJELA

Članak 4.

Za obavljanje upravnih, stručnih, općih, administrativnih, materijalno-financijskih i pomoćno-tehničkih poslova iz samoupravnog djelokruga Općine Križ, u više upravnih i stručnih područja, propisanih zakonom, podzakonskim propisima, drugim aktima i ovom Odlukom, kao i povjerenih poslova državne uprave, ustrojava se Jedinstveni upravni odjel Općine Križ (u daljnjem tekstu: Jedinstveni upravni odjel).

Članak 5.

Jedinstveni upravni odjel smješten je u zgradi sjedišta Općine Križ, na adresi Trg Svetog Križa 5, u Križu.

Na zgradi u kojoj je smješten Jedinstveni upravni odjel mora biti istaknuta natpisna ploča s nazivom upravnog tijela i sadržajem utvrđenim posebnim propisima.

Jedinstveni upravni odjel koristi pečat, sukladno posebnom zakonu, čija je izrada, izgled i korištenje uređeno posebnim propisima i aktima.

Zaglavlje akta Jedinstvenog upravnog odjela sadrži: grb Republike Hrvatske, naziv „Republika Hrvatska“, nazive: Zagrebačka županija, Općina Križ, Jedinstveni upravni odjel, klasifikacijsku oznaku, urudžbeni broj, mjesto i datum izrade akta. Grb Općine Križ može se staviti u istom retku ispred naziva Općine Križ.

-2-

Izrada, sadržaj i administrativno-tehnička obrada akata Jedinstvenog upravnog odjela propisani su posebnim zakonom i podzakonskim propisima.

Članak 6.

Jedinstveni upravni odjel obavlja upravne i stručne poslove iz samoupravnog djelokruga općine kao jedinice lokalne samouprave kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

- uređenje naselja i stanovanja,

- prostorno i urbanističko planiranje,

- komunalno gospodarstvo,

- brigu o djeci,

- socijalnu skrb,

- primarnu zdravstvenu zaštitu,

- odgoj i osnovno obrazovanje,

- kulturu, tjelesnu kulturu i sport,

- zaštitu potrošača,

- zaštitu i unapređenje prirodnog okoliša,

- protupožarnu i civilnu zaštitu,

- promet na svom području,

- te ostale poslove sukladno posebnim zakonima.

Članak 7.

Jedinstveni upravni odjel u okviru svog djelokruga i ovlasti priprema nacrte odluka te drugih općih i pojedinačnih akata koje donosi općinsko vijeće, općinski načelnik, Jedinstveni upravni odjel, kao i pojedina radna tijela, neposredno izvršava provođenje općih akata općinskog vijeća i akata općinskog načelnika, obavlja stručne, opće, administrativno tehničke i druge poslove za potrebe rada općinskog vijeća, općinskog načelnika i radnih tijela, u izvršavanju općih akata općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba, u obavljanju povjerenih poslova državne uprave rješava u upravnim stvarima u prvom stupnju, obavlja i druge zadaće koje su mu stavljene u obvezu neposrednog izvršenja odlukama, smjernicama, uputama i drugim aktima nadležnih tijela, vodi razne propisane upisnike, očevidnike, evidencije i slično, vodi, pokreće i sudjeluje u upravnim, neupravnim, sudskim i drugim postupcima, obavlja poslove iz djelokruga uredskog poslovanja, raspolaganja i čuvanja arhivskog i dokumentarnog gradiva nastalog u radu tijela općine, obavlja poslove iz djelokruga financija, računovodstva, knjigovodstva i općinske riznice, obavlja poslove obračuna i naplate propisanih prihoda i rashoda općine i drugih subjekata sukladno zakonu, obavlja poslove nabave roba, radova i usluga, upravlja povjerenim sredstvima rada i vodi brigu o održavanju istih, obavlja poslove suradnje i koordinacije s tijelima ustanova kojih je općina osnivač, trgovačkih društava, čiji je Općina član, mjesnih odbora, udruga i drugih subjekata, surađuje s tijelima državne uprave i drugim subjektima, provodi primljene smjernice i upute te obavlja poslove komunikacije vezano uz zahtjeve upućene tijelima Općine, kako od strane pravnih tako i od strane fizičkih osoba, obavlja poslove objave i propisanog informiranja javnosti putem raznih medija, savjetovanja s javnošću, pristupa informacijama, organizira i sudjeluje u provedbi raznih protokolarnih aktivnosti, prati stanje u raznim područjima o čemu redovito izvješćuje općinskog načelnika, priprema i provedbi pravne, stručne i administrativne poslove u vezi organiziranja i provedbe raznih izbora i mjerodavnog konstituiranja tijela nakon provedenih izbora, provodi javne rasprave,

-3-

javne pozive i natječaje te obavlja i sve druge poslove na način i po postupcima koji su zakonom, podzakonskim propisima, odlukama i drugim aktima stavljeni u nadležnost jedinice lokalne samouprave odnosno njezinog predstavničkog, izvršnog i upravnog tijela.

Članak 8.

Unutar Jedinstvenog upravnog odjela Pravilnikom o unutarnjem redu Jedinstvenog upravnog odjela Općine Križ mogu se ustrojiti unutarnje ustrojstvene jedinice ovisno o djelokrugu, srodnosti i povezanosti određenih područja upravnih i drugih poslova.

Pravilnikom o unutarnjem redu Jedinstvenog upravnog odjela uređuje se unutarnje ustrojstvo Jedinstvenog upravnog odjela, nazivi i opisi poslova radnih mjesta, s opisima razina standardnih mjerila za klasifikaciju radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad upravnog tijela, u skladu sa Zakonom o službenicima i namještenicima u lokalnoj i područnoj (regionalnoj) samoupravi, Uredbom o klasifikaciji radnih mjesta u lokalnoj i područnoj (regionalnoj) samoupravi, posebnim zakonima, podzakonskim propisima, Statutom, ovom Odlukom i drugim aktima Općine.

Pravilnik o unutarnjem redu Jedinstvenog upravnog odjela Općine Križ donosi općinski načelnik Općine Križ na prijedlog pročelnika Jedinstvenog upravnog odjela.

III. UPRAVLJANJE I RAD JEDINSTVENOG UPRAVNOG ODJELA

Članak 9.

Jedinstvenim upravnim odjelom upravlja pročelnik Jedinstvenog upravnog odjela, kojega na temelju javnog natječaja, sukladno zakonu, imenuje općinski načelnik.

Pročelnik Jedinstvenog upravnog odjela organizira i koordinira rad u Jedinstvenom upravnom odjelu, brine se o zakonitom i pravovremenom obavljanju poslova iz nadležnosti Jedinstvenog upravnog odjela, poduzima mjere za osiguranje efikasnog poslovanja Jedinstvenog upravnog odjela, raspoređuje zadatke i poslove i daje službenicima i namještenicima upute za rad, predlaže donošenje pravilnika o unutarnjem redu i plana prijma u službu te druge akte za čije je predlaganje ovlašten, donosi akte sukladno posebnim zakonima, odlučuje o pravima i obvezama službenika i namještenika, surađuje na temu trajnog stručnog osposobljavanja i usavršavanja službenika, provodi propisane postupke zbog povrede službene dužnosti, ocjenjuje službenike i namještenike, obavlja poslove u vezi radnopravnog statusa i mandata općinskog načelnika, sve u skladu sa zakonom, drugim propisima donesenim na temelju zakona, općim i pojedinačnim aktima općine te izvršava i druge zadaće i ovlasti utvrđene zakonom, podzakonskim propisima i aktima nadležnih tijela.

Na prava, obveze i odgovornosti kao i druga pitanja u svezi s radom pročelnika primjenjuju se odredbe Zakona o lokalnoj i područnoj (regionalnoj) samoupravi te zakona kojima se uređuje službenički odnosno radni odnos službenika i namještenika u upravnim tijelima jedinica lokalne samouprave.

Članak 10.

Općinski načelnik usmjerava djelovanje Jedinstvenog upravnog odjela u obavljanju poslova iz nadležnosti Jedinstvenog upravnog odjela, osigurava izvršavanje općih akata općinskog vijeća u skladu sa zakonom te nadzire zakonitost rada Jedinstvenog upravnog odjela.

-4-

Članak 11.

Upravne, stručne i ostale poslove u Jedinstvenom upravnom odjelu obavljaju službenici i namještenici.

Službenici su osobe koje u Jedinstvenom upravnom odjelu kao redovito zanimanje obavljaju upravne i stručne poslove iz samoupravnog djelokruga Općine Križ i poslove državne uprave povjerene Općini Križ, u skladu s Ustavom i zakonom. Službenici su i osobe koje u Jedinstvenom upravnom odjelu obavljaju opće, administrativne, financijsko-planske, materijalno-financijske, računovodstvene, informatičke i druge stručne poslove.

Namještenici su osobe koje u Jedinstvenom upravnom odjelu obavljaju prateće, pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Jedinstvenog upravnog odjela.

Članak 12.

Prava, obveze i odgovornosti kao i druga pitanja od značenja za rad službenika i namještenika u Jedinstvenom upravnom odjelu uređuju se posebnim zakonom i na temelju zakona donesenim propisima.

Članak 13.

O prijmu u službu, rasporedu na radno mjesto te o drugim pravima i obvezama službenika i namještenika, kao i o prestanku službe odlučuje pročelnik Jedinstvenog upravnog odjela, rješenjem, u skladu sa zakonom, propisima i aktima tijela općine.

O imenovanju i razrješenju pročelnika Jedinstvenog upravnog odjela te o drugim pravima i obvezama pročelnika odlučuje rješenjem općinski načelnik, sukladno zakonu.

Članak 14.

Jedinstveni upravni odjel dužan je građanima i pravnim osobama omogućiti podnošenje predstavki i pritužbi na svoj rad te na nepravilan odnos službenika kad im se obraćaju radi ostvarivanja svojih prava i interesa ili izvršavanja svojih građanskih dužnosti.

Jedinstveni upravni odjel, radi omogućavanja ostvarivanja prava na podnošenje predstavki i prigovora, dužan je u službenim prostorijama u sjedištu Jedinstvenog upravnog odjela odnosno Općine Križ, na vidno mjesto postaviti knjigu i sandučić za predstavke i pritužbe, omogućiti neposrednu komunikaciju sa službenicima i usmeno izjavljivanje predstave i pritužbe, kao i iste zaprimati elektroničkim putem.

Članak 15.

Pročelnik Jedinstvenog upravnog odjela dužan je na podnesene predstavke i pritužbe građanima i pravnim osobama dati odgovor u roku od 30 dana od dana podnošenja predstavke, odnosno pritužbe.

Članak 16.

Raspored radnog vremena Jedinstvenog upravnog odjela i druga srodna pitanja određuje općinski načelnik, nakon savjetovanja s pročelnikom Jedinstvenog upravnog odjela te se obavijest o tome objavljuje na internetskoj stranici Općine Križ, kao i na vidljivom mjestu na ulazu u službeni prostor odnosno sjedište Jedinstvenog upravnog odjela.

-5-

Članak 17.

Općinski načelnik će donijeti pravilnike, odluke i druge akte iz područja službeničkih odnosno radnih odnosa, ako zakonom nije drugačije određeno.

IV. PRIJELAZNE I ZAVRŠNE ODREDBE

Članak 18.

Općinski načelnik Općine Križ dužan je u roku od 30 dana od stupanja na snagu ove Odluke uskladiti Pravilnik o unutarnjem redu Jedinstvenog upravnog odjela Općine Križ s ovom Odlukom.

Članak 19.

Službenici i namještenici Jedinstvenog upravnog odjela nastavljaju raditi na poslovima zatečenim na dan stupanja na snagu ove Odluke, a pravo na plaću i ostala prava iz službe odnosno radnog odnosa ostvaruju prema sadašnjim rješenjima, do donošenja rješenja o rasporedu temeljem Pravilnika iz članka 18. ove Odluke.

Članak 20.

Danom stupanja na snagu ove Odluke prestaje važiti Odluka o ustrojstvu i djelokrugu Jedinstvenog upravnog odjela Općine Križ („Glasnik Zagrebačke županije“ br. 29/10 i 5/12).

Članak 21.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-03/22-01/01

URBROJ: 238-16-01-22-1

Križ, 15. studenoga 2022.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 15. stavka 2. Zakona o javnoj nabavi („Narodne novine“ br. 120/16 i 114/22), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o provedbi postupaka jednostavne nabave u Općini Križ**

**I. OPĆE ODREDBE**

Članak 1.

Ovom Odlukom utvrđuju sepravila, uvjeti i postupci jednostavne nabave robe i usluga te provedbu projektnih natječaja procijenjene vrijednosti manje od 26.540,00 EUR-a i radova procijenjene vrijednosti manje od 66.360,00 EUR-a (u daljnjem tekstu: jednostavna nabava), u javnom naručitelju, jedinici lokalne samouprave - Općini Križ (u daljnjem tekstu: naručitelj).

Članak 2.

Naručitelj provodi postupke jednostavne nabave, uzimajući u obzir načela javne nabave propisana odredbama Zakona o javnoj nabavi te mogućnost primjene elektroničkih sredstava komunikacije.

Članak 3.

U svim dijelovima pripreme i provedbe jednostavne nabave mora se voditi računa o prepoznavanju, sprječavanju i uklanjanju sukoba interesa, a to se osobito odnosi na sve situacije kada osobe koje su na bilo koji način uključene u postupak jednostavne nabave mogu izravno ili neizravno utjecati na ishod tog postupka, imaju financijski, gospodarski ili bilo koji drugi osobni interes koji bi mogao utjecati na njihovu nepristranost i neovisnost u okviru jednostavne nabave.

**II. OVLASTI I ODGOVORNOSTI**

Članak 4.

Jednostavnu nabavu, u skladu s ovom Odlukom, za naručitelja, u pravilu provode:

- službenik Jedinstvenog upravnog odjela Općine Križ kojemu je u opisu poslova priprema i provedba nabave ili

- drugi službenik Jedinstvenog upravnog odjela Općine Križ kojemu je Općinski načelnik Općine Križ (u daljnjem tekstu: općinski načelnik) usmeno ili pisano povjerio provedbu pojedine jednostavne nabave ili

- ovlašteni predstavnici koje određuje općinski načelnik.

-2-

Općinski načelnik određuje koja od osoba iz prethodnog stavka će provoditi pojedini postupak jednostavne nabave, sukladno odredbama ove Odluke.

U daljnjem tekstu pod nazivom „osoba koja provodi postupak jednostavne nabave“ podrazumijeva se jedna od alternativno navedenih osoba u stavku 1. ovoga članka, a koja je angažirana u svakom pojedinom postupku nabave i koja obavlja poslove u ime i za račun naručitelja, a shodno tome se i u pojedinim daljnjim odredbama ove Odluke mjestimično naznačuje i pojmom „naručitelj“.

Članak 5.

Općinski načelnik, kao zastupnik, čelnik i odgovorna osoba naručitelja:

* donosi plan nabave i sve njegove izmjene tijekom poslovne godine,
* odobrava sve zahtjeve za jednostavnu nabavu tijekom godine,
* potpisuje i ovjerava odluke u postupcima jednostavne nabave,
* potpisuje i ovjerava narudžbenice i ugovore o jednostavnoj nabavi,
* obavlja i druge radnje za koje nisu ovlaštene osobe koje provode postupke jednostavne nabave.

Članak 6.

Kod jednostavne nabave pojedinačne vrijednosti do najviše 0,5% iznosa prihoda bez primitaka ostvarenih u prethodnoj proračunskoj godini, a o kojem može odlučivati općinski načelnik, o izdvajanju novčanih sredstava iz proračuna odlučuje općinski načelnik.

Kod jednostavne nabave pojedinačne vrijednosti iznad 0,5% iznosa prihoda bez primitaka ostvarenih u prethodnoj proračunskoj godini, o izdvajanju novčanih sredstava iz proračuna odlučuje općinsko vijeće.

**III. PRAVILA, UVJETI I POSTUPCI JEDNOSTAVNE NABAVE OBZIROM NA PROCIJENJENU VRIJEDNOST NABAVE**

Članak 7.

Na postupke jednostavne nabave primjenjuju se pravila, uvjeti i postupci propisani ovom Odlukom, a s obzirom na procijenjenu vrijednost nabave kako slijedi:

1. jednostavna nabava u kojoj je procijenjena vrijednosti manja od 2.650,00 EUR-a,

2. jednostavna nabava u kojoj je procijenjena vrijednosti jednaka ili veća od 2.650,00 EUR-a, a manja od 13.270,00 EUR-a,

3. jednostavna nabava u kojoj je procijenjena vrijednosti jednaka ili veća od 13.270,00 EUR-a, a manja od 26.540,00 EUR-a za nabavu robe i usluga odnosno manja od 66.360,00 EUR-a za nabavu radova.

-3-

**III.1. NABAVA U KOJOJ JE PROCIJENJENA VRIJEDNOSTI MANJA OD 2.650,00 EUR-a**

Članak 8.

Postupke nabave u kojima je procijenjena vrijednost nabave manja od 2.650,00 EUR-a, provodi se neposrednim odabirom jednog gospodarskog subjekta, uz mogućnost prikupljanja jedne ili više ponuda.

Zahtjev za dostavu pisane ponude može biti upućen jednom ili više gospodarskih subjekata usmeno ili pisano putem pošte ili neposrednom predajom ili putem elektroničkih sredstava komunikacije.

Za pokretanje postupka i odabir osobe koja će provoditi postupak ove nabave dovoljno je usmeno odobrenje općinskog načelnika.

Postupak ove nabave završava izdavanjem narudžbenice ili plaćanjem u gotovini, u skladu s posebnim propisima.

Pod izdavanjem narudžbenice podrazumijeva se popunjavanje tiskanog obrasca/bloka narudžbenice ili naručivanje u formi dopisa/pismena, kao i putem elektroničke pošte.

**III.2. NABAVA U KOJOJ JE PROCIJENJENA VRIJEDNOSTI JEDNAKA ILI VEĆA OD 2.650,00 EUR-a, A MANJA OD 13.270,00 EUR-a**

Članak 9.

U postupcima nabave u kojima je procijenjena vrijednost nabave jednaka ili veća od 2.650,00 EUR-a, a manja od 13.270,00 EUR-a, postupa se kako slijedi:

* **upućuje se poziv za dostavu ponude na dokaziv način (elektroničkom poštom, faksom, poštanskim putem i sl.) najmanje trima gospodarskim subjektima koji mogu izvršiti predmet nabave**

**ili**

* **se može na internetskoj stranici Općine Križ objaviti poziv za dostavu ponude svim zainteresiranim gospodarskim subjektima.**

Rok za dostavu ponude je do 5 (pet) dana od dana upućivanja poziva za dostavu ponude gospodarskim subjektima ili dana objave poziva na internetskoj stranici. Dan objave ne računa se u rok. Ako završetak roka pada na neradni dan, rok istječe prvi sljedeći radni dan.

Za odabir dovoljna je jedna (1) ponuda koja udovoljava svim traženim uvjetima i zahtjevima naručitelja.

U slučaju da unutar roka iz stavka 2. ovog članka nije dostavljena niti jedna ponuda ili niti jedna valjana ponuda, može se po vlastitom izboru u ime naručitelja uputiti poziv za dostavu ponude na dokaziv način (elektroničkom poštom, faksom, poštanskim putem i sl.) **jednom** gospodarskom subjektu koji može izvršiti predmet nabave.

-4-

**III.3. NABAVA U KOJOJ JE PROCIJENJENA VRIJEDNOSTI JEDNAKA ILI VEĆA OD 13.270,00 EUR-a, A MANJA OD 26.540,00 EUR-a ZA NABAVU ROBE I USLUGA ODNOSNO MANJA OD 66.360,00 EUR-a ZA NABAVU RADOVA**

Članak 10.

U postupcima nabave u kojima je procijenjena vrijednost nabave jednaka ili veća od 13.270,00 EUR-a, a manja od 26.540,00 EUR-a za nabavu robe i usluga odnosno manja od 66.360,00 EUR-a za nabavu radova, postupa se kako slijedi:

* **na internetskoj stranici Općine Križ objavljuje se poziv za dostavu ponude svim zainteresiranim gospodarskim subjektima.**

Rok za dostavu ponude je minimalno 8 (osam) dana od dana objave poziva za dostavu ponuda gospodarskim subjektima na internetskoj stranici. Dan objave ne računa se u rok. Ako završetak roka pada na neradni dan, rok istječe prvi sljedeći radni dan.

U slučaju da unutar roka iz stavka 2. ovog članka nije dostavljena niti jedna ponuda ili niti jedna valjana ponuda, može se po vlastitom izboru u ime naručitelja uputiti poziv za dostavu ponude na dokaziv način (elektroničkom poštom, faksom, poštanskim putem i sl.) **najmanje trima** gospodarskim subjektima koji mogu izvršiti predmet nabave.

Za odabir dovoljna je jedna (1) ponuda koja udovoljava svim traženim uvjetima i zahtjevima naručitelja.

**IV. ZAJEDNIČKE ODREDBE ZA NABAVU JEDNAKU ILI VEĆU OD 2.650,00 EUR-a, A MANJU OD 26.540,00 EUR-a ZA NABAVU ROBE I USLUGA ODNOSNO MANJU OD 66.360,00 EUR-a ZA NABAVU RADOVA**

Članak 11.

Postupci nabave iz članaka 9. i 10. ove Odluke pokreću se odlukom općinskog načelnika, kojom se određuje način postupanja sukladno ovoj Odluci i imenuju se ovlašteni predstavnici za jednostavnu nabavu i to najmanje tri osobe koje pripremaju i provode postupak nabave te koja mora najmanje sadržavati podatke o predmetu nabave, podatke o procijenjenoj vrijednosti nabave i podatke o poziciji proračuna na kojoj će izvršeni rashodi biti evidentirani.

Članak 12.

Poziv za dostavu ponude iz članaka 9. i 10. ove Odluke u pravilu sadrži, kako je primjenjivo u svakoj pojedinoj nabavi:

1. naziv i sjedište naručitelja, OIB
2. procijenjenu vrijednost nabave
3. opis predmeta nabave i tehničke specifikacije
4. troškovnik
5. mjesto i rok isporuke robe / pružanja usluga / izvođenja radova
6. trajanje ugovora
7. uvjete i zahtjeve koje gospodarski subjekti moraju ispuniti
8. vrste jamstava ako se traže

-5-

1. način izrade i način dostave ponude
2. rok za dostavu ponude
3. adresu za dostavu ponude
4. naznaku da cijena mora biti izražena u važećoj valuti i pisana brojevima
5. kriterij za odabir ponude
6. kontakt osobu, broj telefona i adresu elektroničke pošte
7. drugo, primjenjivo za pojedini postupak nabave.

Sve izjave i dokumenti koje naručitelj traži u pozivu za dostavu ponude mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Članak 13.

U postupcima iz članaka 9. i 10. ove Odluke ponude mogu biti dostavljene putem pošte ili neposrednom predajom na urudžbenom zapisniku Općine Križ ili elektroničkim sredstvima komunikacije ili na eventualno drugi način koji će biti priopćen ili naveden u pozivu za dostavu ponude, vodeći računa o primjerenom u svakom pojedinom postupku nabave.

Članak 14.

U tijeku trajanja roka za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Nakon isteka roka za dostavu ponuda, ponuda ili konačna ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev osobe koja provodi postupak jednostavne nabave ponuditelj može produžiti rok valjanosti svoje ponude.

Članak 15.

U postupcima iz članaka 9. i 10. ove Odluke istekom roka za dostavu ponuda, otvorit će se pravovremeno dostavljene ponude.

Ponude zaprimljene u papirnatom obliku nakon isteka roka za dostavu ponuda vratit će se neotvorene ponuditelju. Ponude zaprimljene u elektroničkom obliku nakon isteka roka za dostavu ponuda neće se razmatrati.

Otvaranje ponuda nije javno.

O postupku otvaranja, pregleda i ocjene ponuda sastavlja se zapisnik, koji se ne dostavlja ponuditeljima, već presliku zapisnika o otvaranju, pregledu i ocjeni ponuda naručitelj dostavlja ponuditelju na njegov zahtjev.

Tijekom pregleda i ocjene ponuda moguće je tražiti pojašnjena i upotpunjavanje u vezi s dokumentima traženim u zahtjevu za prikupljanje ponuda odnosno elemenata ponude.

-6-

Članak 16.

Postupci nabave iz članaka 9. i 10. ove Odluke završavaju izdavanjem narudžbenice ili sklapanjem ugovora s odabranim ponuditeljem u slučajevima kada isporuka robe / pružanje usluga / izvođenje radova zahtjeva detaljan opis.

Članak 17.

Iznimno, u postupcima iz članaka 9. i 10. ove Odluke, može se u ime naručitelja uputiti poziv za dostavu ponude na dokaziv način (elektroničkom poštom, faksom, poštanskim putem i sl.) samo jednom gospodarskom subjektu, a naročito:

* kada je to u skladu s posebnim propisom, tarifom sadržanom u posebnom propisu ili pravilima kojim je regulirano obavljanje određenih usluga, a navedene odredbe nije moguće isključiti ili mijenjati,
* kada zbog tehničkih ili umjetničkih razloga ili razloga povezanih sa zaštitom isključivih prava ugovor može izvršiti samo određeni gospodarski subjekt,
* kada je to nužno potrebno iz razloga iznimne žurnosti ili drugih opravdanih razloga izazvanih događajima koje naručitelj nije mogao predvidjeti ili izbjeći (npr. u slučaju više sile),
* kada je to potrebno zbog dovršenja već započetih radova / isporuke roba / izvršenja usluge iz osnovnog ugovora, a ukupno uvećanje ne prelazi vrijednost od 10% (deset posto) prvotne vrijednosti nabave robe ili usluge, odnosno ne prelazi vrijednost od 15 % (petnaest posto) prvotne vrijednosti nabave radova,
* kod hotelskih i restoranskih usluga, odvjetničkih usluga, javnobilježničkih usluga, socijalnih usluga, usluga obrazovanja, konzultantskih usluga, usluga vještaka,
* izuzeća sukladno Zakonu o javnoj nabavi,
* u ostalim slučajevima po odluci općinskog načelnika uz obrazloženje.

Okolnosti koje su bitno utjecale na prikupljanje jedne ponude moraju biti posebno obrazložene od strane osobe koja provodi postupak nabave.

**V. ODABIR PONUDE**

Članak 18.

Kriterij odabira najpovoljnije ponude odnosno ponuditelja u pravilu je najniža cijena, a može biti i ekonomski najpovoljnija ponuda.

Ukoliko je kriterij odabira ekonomski najpovoljnija ponuda, osim kriterija cijene mogu se koristiti i npr. kriterij kvalitete, uključujući tehničku vrijednost, estetske i funkcionalne značajke, pristupačnost, rješenje za sve korisnike, društvene, okolišne i inovativne značajke te trgovanje i uvjete trgovanja, organizaciju, kvalifikacije i iskustvo osoblja angažiranog na izvršenju određene nabave, ako kvaliteta angažiranog osoblja može značajno utjecati na razinu uspješnosti izvršenja ugovora ili usluge nakon prodaje i tehničku pomoć, uvjete isporuke kao što su datum isporuke, proces isporuke i rok isporuke ili rok izvršenja i slično.

-7-

Članak 19.

Kod jednostavne nabave robe i usluga te radova procijenjene vrijednosti jednake ili veće od 2.650,00 EUR-a, za naručitelja, općinski načelnik na osnovi rezultata pregleda i ocjene ponuda donosi odluku o odabiru ponude koja se temelji na kriteriju za odabir ponude.

Odluka o odabiru ponude obavezno sadrži:

1. podatke o naručitelju,
2. predmet nabave za koji se donosi odluka,
3. podatke o ponuditelju čija ja ponuda odabrana za izdavanje narudžbenice odnosno sklapanje ugovora o nabavi,
4. cijenu odabrane ponude,
5. podatke o poziciji proračuna na kojoj će izvršeni rashodi biti evidentirani,
6. rok plaćanja,
7. datum donošenja i potpis odgovorne osobe.

Članak 20.

Odluku o odabiru ponude naručitelj dostavlja bez odgode svim ponuditeljima na dokaziv način, osim ponuditeljima koji nisu pravovremeno dostavili ponude.

Iznimno, dostavom odluke o odabiru na dokaziv način ponuditeljima, smatra se i njena objava na internetskoj stranici naručitelja. Odluka objavljena na internetskoj stranici naručitelja mora ostati vidljiva najmanje 15 dana od dana njenog objavljivanja.

Donošenjem odluke o odabiru naručitelj stječe uvjete za sklapanje ugovora o nabavi, ukoliko se isti zaključuje odnosno za izdavanje narudžbenice, ovisno o predmetu nabave za pojedinu jednostavnu nabavu.

**VI. PONIŠTENJE POSTUPKA**

Članak 21.

Naručitelj može poništiti postupak jednostavne nabave procijenjene vrijednosti jednake ili veće od 2.650,00 EUR-a, u bilo kojoj fazi provedbe postupka. Ako postoje razlozi za poništenje postupka jednostavne nabave, naručitelj bez odgode donosi odluku o poništenju postupka.

U odluci o poništenju postupka, naručitelj navodi:

1. podatke o naručitelju,
2. predmet nabave,
3. obrazloženje razloga poništenja,
4. datum donošenja i potpis odgovorne osobe.

U slučaju poništenja postupka nakon roka za dostavu ponuda naručitelj dostavlja odluku o poništenju bez odgode svim ponuditeljima na dokaziv način, osim ponuditeljima koji nisu pravovremeno dostavili ponude.

Iznimno, dostavom odluke o poništenju na dokaziv način, smatra se i njena objava na internetskoj stranici. Odluka objavljena na internetskoj stranici naručitelja mora ostati vidljiva najmanje 15 dana od dana njenog objavljivanja.

-8-

**VII. ROK MIROVANJA I ŽALBA NA ODLUKU NARUČITELJA**

Članak 22.

Na postupak jednostavne nabave ne primjenjuje se rok mirovanja.

Protiv odluke o odabiru ili poništenju nije moguće podnijeti žalbu Državnoj komisiji za kontrolu postupaka javne nabave.

**VIII. PRIJELAZNE I ZAVRŠNE ODREDBE**

Članak 23.

Do završetka razdoblja obveznog dvojnog iskazivanja cijena i drugih iskaza novčanih vrijednosti u kunama i eurima, propisanog odredbama Zakona o uvođenju eura kao službene valute u Republici Hrvatskoj, u pojedinačnim aktima koje donose tijela naručitelja postupati će se u skladu s odredbama navedenog Zakona, podzakonskih propisa te uputa, smjernica i drugih akata nadležnih tijela.

Članak 24.

Postupci jednostavne nabave pokrenuti do stupanja na snagu ove Odluke odnosno temeljem Odluke o pravilima, uvjetima i postupcima jednostavne nabave („Glasnik Zagrebačke županije“ br. 3/17) dovršit će se prema odredbama te Odluke.

Članak 25.

Danom stupanja na snagu ove Odluke prestaje važiti Odluka o pravilima, uvjetima i postupcima jednostavne nabave („Glasnik Zagrebačke županije“ br. 3/17).

Članak 26.

Ova Odluka objaviti će se u Glasniku Zagrebačke županije i na internetskoj stranici Općine Križ.

Članak 27.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 406-01/22-01/11

URBROJ: 238-16-01-22-3

Križ, 15. studenoga 2022. PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi

("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 39. Zakona o elektroničkim medijima („Narodne novine“ br. 112/21), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**PRAVILNIK  
o financiranju programskih sadržaja elektroničkih medija**

I. OPĆE ODREDBE

Članak 1.

Općina Križ potiče funkciju elektroničkih medija u razvoju demokracije, pluralizma i stvaranju pravednijeg društva. Elektronički mediji u smislu Zakona o elektroničkim medijima (u daljnjem tekstu: Zakon), su audiovizualni programi, radijski programi i elektroničke publikacije.

Elektronički mediji (u daljnjem tekstu: mediji), svoju funkciju ostvaruju posredovanjem između jedinica lokalne samouprave i građana te javnosti, prenoseći informacije od društvene važnosti. Mediji su sredstvo informiranja građana o aktivnostima Općinskog vijeća, Općinskog načelnika i upravnih tijela Općine Križ (u daljnjem tekstu: Općine). Mediji su platforma za posredovanje u komunikaciji građana s općinskim institucijama i subjektima.

Općina će prema kriterijima utvrđenim ovim Pravilnikom financijski podupirati projekte, proizvodnju i objavljivanje programa regionalnih i lokalnih nakladnika, pružatelja usluga televizije i/ili radija te elektroničkih publikacija medija s područja Republike Hrvatske, a sredstva će biti dodijeljena putem javnog poziva.

II. CILJEVI DODJELE SREDSTAVA

Članak 2.

Cilj dodjele sredstava je proizvodnja i objava kvalitetnih programskih sadržaja (informativnih, kulturnih, umjetničkih, stručnih, znanstvenih i dr.) od interesa za Općinu i njezine stanovnike, a koji:

- ostvaruju pravo građana Općine na javno informiranje i obaviještenost svih građana Općine  
-obrađuju teme o radu Općinskog vijeća i njegovih radnih tijela  
-obrađuju teme o radu Općinskog načelnika i upravnih tijela Općine  
-obrađuju teme o priredbama i manifestacijama  
- obrađuju teme o ostvarivanju ljudskih i političkih prava građana te unapređivanju pravne i socijalne države i civilnog društva  
- obrađuju i promiču teme namijenjene djeci i mladima  
-obrađuju teme o osobama s invaliditetom  
-promiču ravnopravnost spolova  
-potiču kulturno i umjetničko stvaralaštvo  
-promiču teme u svezi s kulturom javnog dijaloga  
-potiču razvoj obrazovanja, znanosti, umjetnosti i sporta  
-obrađuju teme u svezi sa zaštitom prirode, okoliša i ljudskog zdravlja-promiču medijsku pismenost.

-2-

III. UVJETI ZA DODJELU SREDSTAVA

Članak 3.

Na javni poziv mogu se javiti mediji koji:  
- registrirani su sukladno Zakonu  
- imaju sjedište na području Republike Hrvatske   
- imaju koncesiju na području Zagrebačke županije ili za područje gradova ili općina na području Zagrebačke županije  
- upisani su u odgovarajuće upisnike sukladno Zakonu pružatelja elektroničkih publikacija koje vodi Vijeće za elektroničke medije  
- redovito objavljuju programske sadržaje koji se odnose na rad tijela Općine  
- redovito objavljuju programske sadržaje koji se odnose na svakodnevni život građana Općine.

Pravo na dodjelu financijskih sredstava nemaju oni nakladnici pružatelji usluga televizije i/ili radija te elektroničkih publikacija medija koji:   
- se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna ili proračuna Zagrebačke županije  
- su u likvidaciji ili stečajnom postupku  
- imaju dugovanja prema proračunu Republike Hrvatske ili proračunu Općine Križ.

IV. KRITERIJI ZA UTVRĐIVANJE VISINE FINANCIRANJA

Članak 4.

Visinu iznosa sredstava za medije koji se prijavljuju na javni poziv Općina će definirati sukladno objektivnim i nepristranim kriterijima, imajući u vidu činjenicu kako je transparentna raspodjela sredstava preduvjet daljnjeg razvoja njihove kvalitete i sadržaja u zajedničkom interesu građana Općine, a sve u skladu s raspoloživim proračunskim sredstvima Općine.

Članak 5.

Kriteriji temeljem kojih će se utvrđivati prednost prijavljenog programskog sadržaja su:

|  |  |  |
| --- | --- | --- |
| KRITERIJ | | BROJ BODOVA |
| 1. | Kvaliteta programskog sadržaja od interesa za Općinu (kvaliteta, kreativnost, autorski pristup u osmišljavanju programskog sadržaja) | 0-10 |
| 2. | Lokalni karakter programskog sadržaja  (praćenje događaja na području Općine te usmjerenost na informiranost te interese stanovnika Općine kao i uključenost istih u programske sadržaje) | 0-10 |
| 3. | Kapacitet i iskustvo nakladnika za provedbu programskog sadržaja, dugoročnost i održivost programskog sadržaja | 0-10 |
| 4. | Doseg objava medija | 0-10 |
| 5. | Objavljene vijesti vezane za svakodnevni život građana Općine i koje se odnose na rad tijela Općine objavljenih u proteklih 6 mjeseci | 0-10 |
| UKUPNO | | 50 |

-3-

Dodatno će se vrednovati, s maksimalno do 10 bodova, sadržaji usmjereni na teme:  
- poticanja kulture, kulturne raznolikosti, umjetnosti i njegovanje baštine (1 bod)  
- razvoja znanosti, odgoja i obrazovanja (1 bod)  
- poticanja poljoprivrednog i ruralnog razvoja te zaštite okoliša (1 bod)  
- poticanja gospodarskih aktivnosti (1 bod)  
- primicanje ravnopravnosti spolova (1 bod)  
- poticanje kvalitete programa za djecu i mlade s ciljem promicanja njihove dobrobiti (1 bod)  
- promicanje sporta i unapređenja ljudskog zdravlja (1 bod)  
- poticanje posebnih kulturnih i turističkih projekata i manifestacija (1 bod)  
- poticanje socijalne uključenosti, osobito populacije starijih osoba, hrvatskih branitelja, osoba s invaliditetom i osoba s posebnim potrebama i nacionalnih manjina (1 bod)  
- dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlim iz primarnih medija prijavitelja (1 bod).

Pravo na dodjelu financijskih sredstava temeljem javnog poziva mogu ostvariti nakladnici čiji programski sadržaji budu ocijenjeni s minimalno 40 do maksimalno mogućih 60 bodova.

V. OBVEZE MEDIJA

Članak 6.

Mediji koji ostvare pravo na financijska sredstva temeljem ovoga Pravilnika dužni su:  
- pratiti rad Općinskog vijeća, Općinskog načelnika Općine Križ i upravnih tijela Općine uz objavu svih informacija koje su od javnog interesa građana Općine i lokalne zajednice   
- pratiti aktivnosti političkih stranaka i nezavisnih članova koji participiraju u radu Općinskog vijeća  
- osobno sudjelovati na konferencijama za novinare i tematskim obilascima  
- objavljivati natječaje koje objavljuje Općina temeljem preuzetih zakonskih obaveza objave natječaja u tiskanim i drugim medijima  
- objaviti javni natječaj za financiranje programskih sadržaja medija  
- objavljivati prigodne čestitke Općine  
- objavljivati sadržaje sukladno ciljevima, navedenim u članku 2. ovog Pravilnika.

VI. POSTUPAK ODLUČIVANJA O DODIJELJENIM SREDSTAVIMA

Članak 7.

Općinski načelnik imenuje Povjerenstvo za dodjelu financijskih sredstava medijima (u daljnjem tekstu: Povjerenstvo), a čine ga predsjednik i dva člana, u pravilu imenovani iz redova službenika Općine. Za svoj rad Povjerenstvo odgovara Općinskom načelniku.

Općinski načelnik donosi Odluku o raspisivanju javnog poziva koji se objavljuje na internetskoj stranici Općine za svaku proračunsku godinu, temeljem prijedloga Povjerenstva koje obavlja postupak provedbe javnog poziva.

Povjerenstvo utvrđuje prijedlog za dodjelu financijskih sredstava temeljem postignutog broja bodova sukladno utvrđenim kriterijima iz članka 5. ovog Pravilnika. Odluku o iznosu pojedinačnih financijskih sredstava iz ovoga Pravilnika donijeti će Općinski načelnik.

-4-

Na temelju odluke o iznosu pojedinačnih financijskih sredstava Općinski načelnik zaključuje ugovor o dodjeli sredstava s podnositeljima prijave kojima su dodijeljena sredstva (korisnicima sredstava).

VII. PODNOŠENJE PRIGOVORA

Članak 8.

Podnositelj prijave koji je sudjelovao u javnom pozivu za dodjelu sredstava može podnijeti prigovor na odluku o iznosu pojedinačnih financijskih sredstava iz ovoga Pravilnika. Prigovor se podnosi Jedinstvenom upravnom odjelu Općine Križ u roku od osam (8) dana od dana javne objave odluke o iznosu pojedinačnih financijskih sredstava. O prigovoru odlučuje Općinski načelnik u roku 8 dana od dana isteka roka za podnošenje prigovora. Odluka o prigovoru je konačna.

VIII. RAZDOBLJE FINANCIRANJA I NAČIN ISPLATE SREDSTAVA

Članak 9.

Financijska sredstva koja Općina dodjeljuje putem javnog poziva odnose se, u pravilu, na financiranje programskih sadržaja medija koji će se provoditi u kalendarskoj godini za koju se javni poziv raspisuje, što će se definirati samim javnim pozivom. Isplate sredstava vršiti će se nakon zaključenja ugovora kojim će se definirati međusobna prava i obveze korisnika financijskih sredstava i Općine.

IX. OBVEZA IZVJEŠTAVANJA I POVRAT SREDSTAVA

Članak 10.

Korisnik sredstava obvezan je dostaviti Općini pisano izvješće o ispunjavanju obveza medija propisanih člankom 6. ovog Pravilnika i to u roku za dostavu izvješća koji će se utvrditi ugovorom o dodjeli sredstava.

Općina će raskinuti ugovor o dodjeli sredstava ako korisnik sredstava ne dostavi Općini pisano izvješće iz prethodnog stavka u roku utvrđenom ugovorom o dodjeli sredstava odnosno ako se utvrdi da sredstva koristi nenamjenski odnosno suprotno odredbama ovog Pravilnika i ugovora o dodjeli sredstava. U slučaju raskida ugovora o dodjeli sredstava iz prethodnog stavka, Općina će od korisnika sredstava u pisanom obliku zatražiti povrat cjelokupno isplaćenih sredstava.

X. ZAVRŠNE ODREDBE

Članak 11.

Ovaj Pravilnik stupa na snagu osmi dan od dana objave u Glasniku Zagrebačke županije.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 614-01/22-01/05

URBROJ: 238-16-01-22-1

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić



OPĆINSKO VIJEĆE

KLASA: UP/I-363-02/22-01/01

URBROJ: 238-16-01-22-1

Križ, 15. studenoga 2022.

Općina Križ, OIB: 94115544733, Općinsko vijeće Općine Križ, na temelju članka 36. Zakona o koncesijama („Narodne novine“ br. 69/17 i 107/20), članka 45. Zakona o komunalnom gospodarstvu („Narodne novine“ br. 68/18, 110/18 i 32/20), članka 25. Odluke o komunalnim djelatnostima na području Općine Križ („Glasnik Zagrebačke županije“ br. 5/19), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) u postupku davanja koncesije za obavljanje dimnjačarske djelatnosti na području Općine Križ, pokrenutom po službenoj dužnosti; na 15. sjednici održanoj dana 15. studenoga 2022. godine donijelo je

**O D L U K U**

**o davanju koncesije za obavljanje dimnjačarskih poslova na području Općine Križ**

1. Daje se koncesija za obavljanje dimnjačarskih poslova na području Općine Križ najpovoljnijem ponuditelju trgovačkom društvu KOMUNALNI CENTAR IVANIĆ-GRAD d.o.o., Ivanić-Grad, Omladinska ulica 30, OIB: 77038075724.
2. Koncesija iz točke 1. ove Odluke je koncesija za usluge (uslužne komunalne djelatnosti) i daje se na vrijeme od 4 (četiri) godine, računajući od dana sklapanja Ugovora o koncesiji.
3. Predmet koncesije je obavljanje dimnjačarskih poslova na području Općine Križ, a koji podrazumijevaju čišćenje i kontrolu dimnjaka, dimovoda i uređaja za loženje u građevinama.
4. Osnovna prava i obveze Općine Križ, kao davatelja koncesije i trgovačkog društva KOMUNALNI CENTAR IVANIĆ-GRAD d.o.o., Ivanić-Grad, Omladinska ulica 30, OIB: 77038075724, kao koncesionara određena su dokumentacijom za nadmetanje u postupku davanja koncesije za obavljanje dimnjačarskih poslova na području Općine Križ, a koja je objavljena u Elektroničkom oglasniku javne nabave Republike Hrvatske uz Obavijest o namjeri davanja koncesije, broj objave: 2022/S 01K-0038066 od 28. rujna 2022. godine.
5. Posebni uvjeti kojima tijekom trajanja koncesije mora udovoljiti odabrani ponuditelj odnosno koncesionar su:

- donijeti opće uvjete isporuke komunalne usluge i sklopiti s korisnikom komunalne usluge ugovor o isporuci komunalne usluge u skladu sa Zakonom o komunalnom gospodarstvu;

- obavljati dimnjačarske poslove trajno i kvalitetno, sukladno karakteristikama i cijenama navedenim u ponudi i uvjetima iz dokumentacije za nadmetanje, a opremu držati u stanju funkcionalne sposobnosti;

- dimnjačarske poslove obavljati sukladno troškovniku odnosno cjeniku dimnjačarskih usluga te za pruženu uslugu izdati račun;

-2-

- za cjenik komunalnih usluga i svaku njegovu izmjenu ili dopunu pribaviti prethodnu suglasnost općinskog načelnika;

- osigurati 24satno dežurstvo u svrhu obavljanja predmetne koncesije;

- voditi evidenciju o pregledu i čišćenju dimnjaka, odnosno kontrolne knjige te davatelju koncesije u svako doba omogućiti uvid u evidenciju odnosno kontrolne knjige, a na zahtjev davatelja koncesije najkasnije u roku od 3 dana dostaviti presliku i/ili potrebne podatke o kojima je dužan voditi evidenciju;

- dostaviti davatelju koncesije godišnji plan pregleda i čišćenja dimnjaka najkasnije do 15. prosinca za narednu godinu;

- dostaviti davatelju koncesije jednom godišnje izvješće o obavljenim dimnjačarskim uslugama, koje treba sadržavati najmanje: broj korisnika usluga odnosno izvršeni broj čišćenja ili drugih pruženih usluga te ukupni iznos naplaćene usluge za izvještajno razdoblje. Izvješće se dostavlja do 31. siječnja tekuće godine za prethodnu godinu;

- omogućiti davatelju koncesije na njegov pisani zahtjev najkasnije u roku od 3 dana uvid u poslovanje u dijelu koji se odnosi na predmetnu djelatnost koncesije te dostaviti potrebne podatke, a osobito one u vezi s člancima 75. i 77. Zakona o koncesijama (u vezi obveze davatelja koncesije u provedbi politike koncesije te evidencije i dostave podataka o poslovanju koncesionara) te one podatke čiju dostavu od davatelja koncesije zatraži nadležno ministarstvo;

- izvršavati obvezu podmirivanja godišnjeg iznosa naknade za koncesiju sukladno rokovima utvrđenim u točci 6. ove Odluke.

6. Naknada za koncesiju iz točke 1. ove Odluke iznosi 7.534,50 kn (slovima: sedamtisućapetstotridesetčetirikunepedesetlipa) / 1.000,00 EUR-a (slovima: jednatisućaeura); fiksni tečaj konverzije 1 EUR = 7,53450 kn, godišnje, za svaku godinu trajanja koncesije i plaća se na sljedeći način:

- za 1. (prvu) godinu ostvarivanja koncesije, naknadu za koncesiju se plaća u roku 8 (osam) dana od dana sklapanja Ugovora o koncesiji u iznosu koji je razmjeran broju mjeseci u odnosu na datum sklapanja ugovora,

- godišnju naknadu za koncesiju za preostale godine koncesije, koncesionar je dužan uplaćivati najkasnije do 30.09. tekuće godine za koju se plaća naknada za koncesiju i tada se ista smatra dospjelom.

7. Davatelj koncesije će sklopiti Ugovor o koncesiji po isteku razdoblja mirovanja koje iznosi 15 dana od dana dostave ove Odluke svakom ponuditelju, a najkasnije 10 (deset) dana od dana isteka razdoblja mirovanja, odnosno 10 (deset) dana od dana kada ova Odluka postane izvršna.

8. Odabrani ponuditelj odnosno koncesionar dužan je prije potpisivanja Ugovora o koncesiji dostaviti jamstvo za provedbu Ugovora o koncesiji, posebno naplate naknade za koncesiju i naknade štete koja može nastati zbog neispunjenja obveza iz Ugovora o koncesiji u obliku bjanko zadužnice potvrđene kod javnog bilježnika na iznos koji pokriva četverogodišnji iznos naknade za koncesiju.

9. Ova Odluka objaviti će se u Glasniku Zagrebačke županije, kao i na standardnom obrascu u Elektroničkom oglasniku javne nabave Republike Hrvatske.

**O b r a z l o ž e nj e**

Općina Križ provela je postupak davanja koncesije za obavljanje dimnjačarskih poslova na području Općine Križ na temelju odredbi Zakona o koncesijama, Zakona o komunalnom gospodarstvu i Odluke o komunalnim djelatnostima na području Općine Križ.

-3-

Postupak davanja koncesije za obavljanje dimnjačarskih poslova na području Općine Križ provelo je Stručno povjerenstvo za koncesiju imenovano Odlukom Općinskog načelnika o imenovanju stručnog povjerenstva za koncesiju obavljanja dimnjačarskih poslova na području Općine Križ (KLASA: 363-02/22-01/05, URBROJ: 238-16-03-22-3

od 12. kolovoza 2022. godine). Navedeni postupak započeo je objavom Obavijesti o namjeri davanja koncesije, a koja je dana 28. rujna 2022. godine objavljena u Elektroničkom oglasniku javne nabave Republike Hrvatske pod brojem 2022/S 01K-0038066 i uz koju je objavljena dokumentacija za nadmetanje, a kojom su propisani uvjeti i način dostave ponuda.

U roku za dostavu ponuda, pravovremeno su zaprimljene 2 (dvije) ponude i to: ponuda ponuditelja MIVEGRA d.o.o., Ivanić-Grad, Predavčeva 12, OIB: 60221514351 i ponuda ponuditelja KOMUNALNI CENTAR IVANIĆ-GRAD d.o.o., Ivanić-Grad, Omladinska ulica 30, OIB: 77038075724. Nakon javnog otvaranja ponuda, koje je održano dana 31. listopada 2022. godine i o čemu je sastavljen zapisnik o otvaranju ponuda, pristupilo se pregledu i ocjeni ponuda.

Zapisnikom o pregledu i ocjeni ponuda sastavljenim dana 10. studenog 2022. godine od strane Stručnog povjerenstva za koncesiju primjenom kriterija za odabir najpovoljnijeg ponuditelja – ekonomski najpovoljnije ponude, utvrđuje se da je ponuda ponuditelja KOMUNALNI CENTAR IVANIĆ-GRAD d.o.o., Ivanić-Grad, Omladinska ulica 30, OIB: 77038075724 najpovoljnija. Ekonomski najpovoljnijom ponudom smatra se ponuda s najvećim brojem bodova utvrđenih prema kriterijima: najniža ponuđena cijena usluge u troškovniku (cjeniku) – relativni ponder 80% + najviša ponuđena godišnja naknada za koncesiju – relativni ponder 20%. Primjenom navedenog kriterija ekonomski najpovoljnije ponude, odabrani ponuditelj ostvario je 100 bodova, a ponuditelj MIVEGRA d.o.o.., Ivanić-Grad ostvario je 86,40 bodova.

Općinsko vijeće Općine Križ zaključuje da dostavljena, pregledana i ocijenjena ponuda zadovoljava sve tražene kriterije i dokaze sposobnog ponuditelja te se istom ponuditelju dodjeljuje predmetna koncesija.

U točci 2. izreke ove Odluke određena je vrsta koncesije i vrijeme na koje se daje koncesija za obavljanje dimnjačarskih poslova.

U točci 3. izreke ove Odluke određen je predmet koncesije.

U točci 4. izreke ove Odluke određena su osnovna prava i obveze davatelja koncesije i odabranog ponuditelja odnosno koncesionara.

U točci 5. izreke ove Odluke sadržani su posebni uvjeti kojima tijekom trajanja koncesije mora udovoljiti odabrani ponuditelj odnosno koncesionar.

U točci 6. izreke ove Odluke utvrđen je iznos naknade za koncesiju, koji u navedenom iznosu proizlazi iz dostavljene ponude te način plaćanja naknade za koncesiju.

U točci 7. izreke ove Odluke utvrđen je rok u kojem je odabrani ponuditelj odnosno koncesionar obvezan sklopiti Ugovor o koncesiji s davateljem koncesije, sukladno Zakonu o koncesijama.

Odredba točke 8. izreke ove Odluke utemeljena je na članku 55. Zakona o koncesijama („Narodne novine“ br. 69/17 i 107/20) i odredbama dokumentacije za nadmetanje.

Odredba točke 9. izreke ove Odluke utemeljena je na Odluci o utvrđivanju službenog glasila Općine Križ („Glasnik Zagrebačke županije“, br. 7/97) i na članku 36. stavku 6. Zakona o koncesijama („Narodne novine“ br. 69/17 i 107/20).

**UPUTA O PRAVNOM LIJEKU:**

Protiv ove Odluke može se izjaviti žalba Državnoj komisiji za kontrolu postupka javne nabave, Koturaška cesta 43/IV, 10000 Zagreb, u roku 10 (deset) dana od dana

-4-

primitka ove Odluke u odnosu na postupak pregleda, ocjene i odabira ponuda, a dostavlja se elektroničkim sredstvima komunikacije putem međusobno povezanih informacijskih sustava Državne komisije i EOJN RH (sustav e-Žalba).

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Dostaviti:

1. MIVEGRA d.o.o., Ivanić-Grad, Predavčeva 12
2. KOMUNALNI CENTAR IVANIĆ-GRAD d.o.o., Ivanić-Grad, Omladinska ulica 30
3. Jedinstveni upravni odjel Općine Križ, Odsjek za financije, komunalno gospodarstvo i gospodarstvo, ovdje
4. Arhiva, ovdje

Temeljem članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/19), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o donošenju Plana djelovanja Općine Križ   
u području prirodnih nepogoda za 2023. godinu**

Članak 1.

Općinsko vijeće Općine Križ donosi Plan djelovanja Općine Križ u području prirodnih nepogoda za 2023. godinu.

Članak 2.

Plan djelovanja Općine Križ u području prirodnih nepogoda za 2023. godinu sastavni je dio ove Odluke.

Članak 3.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 240-01/22-01/06

URBROJ: 238-16-01-22-1

Križ, 15. studenoga 2022.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 20. stavka 5. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o načinu ostvarivanja prednosti pri upisu djece**

**u Dječji vrtić Križić-kružić**

**Članak 1.**

Ovom Odlukom utvrđuje se način ostvarivanja prednosti pri upisu djece u Dječji vrtić Križić-kružić, Križ (u daljnjem tekstu: Vrtić).

**Članak 2.**

Pojedini izrazi u smislu ove Odluke imaju slijedeće značenje:

- obitelj je uža obitelj koju čine roditelji/zakonski zastupnici i djeca koja žive u istom kućanstvu;

- dijete je osoba do navršenih 18 godina života;

- samohrani roditelj je roditelj koji živi sam s djetetom, sam skrbi o njemu i sam ga uzdržava;

- jednoroditeljska obitelj je obitelj u kojoj žive dijete, odnosno djeca i jedan roditelj.

Riječi i pojmovi korišteni u ovoj Odluci koji imaju rodno značenje, bez obzira jesu li korišteni u muškom ili ženskom rodu, odnose se jednako na muški i ženski rod.

**Članak 3.**

Vrtić kao javnu službu obavlja djelatnost predškolskog odgoja koji obuhvaća programe odgoja, obrazovanja, zdravstvene zaštite, prehrane i socijalne skrbi djece rane i predškolske dobi od navršene prve godine života do polaska u osnovnu školu (u daljnjem tekstu: predškolski odgoj) ostvarivanjem sljedećih programa:

- **redoviti program** njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- **program predškole**,

- **drugi odgojno-obrazovni programi odnosno posebni programi** sukladno Državnom pedagoškom standardu predškolskog odgoja i naobrazbe i Statutu Dječjeg vrtića.

**Članak 4.**

Svako dijete rane i predškolske dobi ima pravo upisa u vrtić.

Prednost pri upisu u vrtić imaju djeca koja do 01. travnja tekuće godine navrše četiri godine života.

Iznimno od stavka 1. ovoga članka, ako vrtić ne može upisati svu prijavljenu djecu, nakon upisa djece iz stavka 2. ovoga članka, djeca se upisuju na način da prednost pri upisu imaju: djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo

-2-

na socijalnu uslugu smještaja u udomiteljskim obiteljima, djeca koja imaju prebivalište ili boravište na području vrtića te djeca roditelja koji primaju doplatak za djecu ili roditelja korisnika zajamčene minimalne naknade.

**Članak 5.**

Način ostvarivanja prednosti pri upisu djece u Vrtić razrađuje se metodom bodovanja kako slijedi:

|  |  |  |
| --- | --- | --- |
| R.br. |  | BODOVI |
| 1. | djeca roditelja invalida Domovinskog rata | 4 |
| 2. | djeca  iz obitelji s troje ili više djece | 1 bod za svako malodobno dijete |
|  | djeca oba zaposlena roditelja | 25 |
|  | djeca samohranih roditelja | 30 |
|  | djeca jednoroditeljskih obitelji | 30 |
|  | djeca osoba s invaliditetom upisanih u Hrvatski registar osoba s invaliditetom | 4 |
|  | djeca koja su ostvarila pravo na socijalnu uslugu smještaja u udomiteljskim obiteljima | 30 |
|  | djeca koja imaju prebivalište ili boravište na području vrtića | 100 |
|  | djeca roditelja koji primaju doplatak za djecu ili roditelja korisnika zajamčene minimalne naknade | 3 |
|  | djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, upisuju se, neovisno o broju bodova, tek nakon izvršenog inicijalnog razgovora roditelja i djeteta sa stručnim povjerenstvom | ne podliježe bodovanju |

Roditeljima koji su na redovnom školovanju priznaje se isti status kao i zaposlenima.

Prednost pri upisu u okviru utvrđenog broja slobodnih mjesta po dobnim skupinama ostvaruje dijete s većim zbrojem bodova.

Ukoliko nakon zbrajanja bodova više djece ostvaruje jednak broj bodova, red prvenstva utvrđuje se po kriteriju starosti djeteta, od starijeg prema mlađemu.

-3-

Ako nakon upisa djece prema prethodnim stavcima ovoga članka, u Vrtiću ima slobodnih mjesta, tada se u Vrtić mogu upisati i djeca s prebivalištem izvan područja Općine Križ, primjenjujući prednosti pri upisu sukladno ovoj Odluci.

Za dijete sa specifičnim i/ili zdravstvenim posebnim potrebama (djeca s teškoćama u razvoju i kroničnim bolestima iz stavka 1. ovog članka), bez obzira na ostvareni broj upisanih bodova, upis će se vršiti prema procjeni stručnog povjerenstva Vrtića sukladno posebnoj potrebi djeteta, mogućnosti uvjeta za prihvat i kapacitetima Vrtića.

Ako stručno povjerenstvo na temelju dokumentacije o specifičnim razvojnim i/ili zdravstvenim potrebama djeteta i inicijalnog razgovora s roditeljima odnosno skrbnicima djece, uz nazočnost djeteta, ocijeni da se te potrebe ne mogu zadovoljiti u sklopu redovitog programa, predložit će drugi odgovarajući program koji Vrtić može ponuditi.

Dijete s manjim brojem bodova može ostvariti prednost u odnosu na dijete s većim brojem bodova ukoliko za drugo navedeno dijete (s većim brojem bodova) ne postoji dobno odgovarajuća odgojna skupina.

**Članak 6.**

Upisi u vrtić mogu se provoditi elektroničkim putem.

**Članak 7.**

Upis djece provodi se sukladno odredbama Pravilnika o upisu djece u Dječji vrtić Križić-kružić, koji donosi Upravno vijeće Dječjeg vrtića Križić-kružić i Odluke o upisu i mjerilima upisa, koju donosi Upravno vijeće Dječjeg vrtića Križić-kružić, uz suglasnost Općinskog vijeća Općine Križ, za pedagošku godinu.

**Članak 8.**

Danom stupanja na snagu ove Odluke prestaje važiti Odluka o načinu ostvarivanja prednosti pri upisu djeceu Dječji vrtić Križić-kružić („Glasnik Zagrebačke županije“ br. 15/22).

**Članak 9.**

Ova Odluka stupa na snagu prvog dana od dana objave u Glasniku Zagrebačke županije

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/14

URBROJ: 238-16-01-22-1

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 41. stavka 1. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o davanju prethodne suglasnosti na prijedlog Statuta Dječjeg vrtića Križić-kružić**

I.

Općinsko vijeće Općine Križ daje prethodnu suglasnost na prijedlog Statuta Dječjeg vrtića Križić-kružić.

Prijedlog Statuta iz stavka 1. ove točke sastavni je dio ove Odluke.

II.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/12

URBROJ: 238-16-01-22-3

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 41. stavka 1. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o davanju prethodne suglasnosti na prijedlog Pravilnika o** **unutarnjem ustrojstvu i načinu rada Dječjeg vrtića Križić-kružić**

I.

Općinsko vijeće Općine Križ daje prethodnu suglasnost na prijedlog Pravilnika o unutarnjem ustrojstvu i načinu rada Dječjeg vrtića Križić-kružić.

Prijedlog Pravilnika iz stavka 1. ove točke sastavni je dio ove Odluke.

II.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/13

URBROJ: 238-16-01-22-3

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o sufinanciranju prijevoza studenata s područja Općine Križ**

**I.**

Ovom Odlukom uređuju se uvjeti za sufinanciranje prijevoza studenata s područja Općine Križ iz proračuna Općine Križ (u daljnjem tekstu: proračuna).

Pod prijevozom studenata podrazumijeva se javni prijevoz u željezničkom prometu (vlak) i javni linijski prijevoz u cestovnom prijevozu (autobus).

Svrha i cilj ove Odluke je dodatno potaknuti i motivirati mlade na fakultetsko obrazovanje te omogućiti što većem broju studenata s područja Općine Križ uspješno stjecanje fakultetskog obrazovanja.

**II.**

Ova Odluka odnosi se na studente s prebivalištem na području Općine Križ, a koji su redovno upisani na fakultete na području Republike Hrvatske te svakodnevno putuju iz mjesta prebivališta u mjesto školovanja i vraćaju se kući, koristeći pritom sredstva željezničkog ili autobusnog javnog prijevoza.

Ukoliko student pojedini mjesec unutar akademske godine nema potrebu koristiti javni prijevoz tijekom cijeloga mjeseca, može ostvariti pravo na sufinanciranje polumjesečne karte za odabrani javni prijevoz sukladno ovoj Odluci.

**III.**

Općinsko vijeće odnosno Općinski načelnik Općine Križ odobrava izdvajanje novčanih sredstava iz proračuna, za sufinanciranje prijevoza studenata sukladno ovoj Odluci.

**IV.**

Ovlašćuje se Općinski načelnik Općine Križ da svake akademske godine, donese posebnu Odluku kojom će se, sukladno mogućnostima proračuna, definirati iznos sufinanciranja, način i postupak ostvarivanja sufinanciranja te potrebna dokumentacija i obrasci za ostvarivanje prava iz ove Odluke.

**V.**

Za potrebe provedbe sufinanciranja prijevoza Općina Križ će sklopiti ugovore o sufinanciranju troškova javnog prijevoza sa zainteresiranim prijevoznicima, a o iznosu sufinanciranja iz proračuna Općinsko vijeće bit će informirano putem polugodišnjeg i godišnjeg izvještaja o izvršenju proračuna.

-2-

**VI.**

Stupanjem na snagu ove Odluke prestaje važiti Odluka o sufinanciranju prijevoza za studente s područja Općine Križ („Glasnik Zagrebačke županije“ br. 21/14).

**VII.**

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 402-01/22-01/30

URBROJ: 238-16-01-22-12

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 143. stavka 6. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU  
o sufinanciranju Programa produženog boravka u Osnovnoj školi Milke Trnine Križ** **iz Proračuna Općine Križ za 2023. godinu**

I.

Program produženog boravka utvrđuje se kao šira javna potreba u osnovnom školstvu Općine Križ i organizira se u Osnovnoj školi Milke Trnine Križ (u daljnjem tekstu: Osnovna škola), a predstavlja organizirani boravak djece u školi, nakon redovite, obvezne nastave i školskih aktivnosti.

II.

Općinsko vijeće Općine Križ sukladno Proračunu Općine Križ za 2023. godinu i projekcijama za 2024. i 2025. godinu, odobrava izdvajanje novčanih sredstava za sufinanciranje Programa produženog boravka u Osnovnoj školi Milke Trnine Križ, u daljnjem tekstu: Programa, iz Proračuna Općine Križ za 2023. godinu.

Financiranje troškova provedbe Programa raspoređuje se na sljedeći način:

* Općina Križ financira troškove plaće i drugih materijalnih prava učitelja koji provodi Program, a sukladno mogućnostima Proračuna Općine Križ može snositi i troškove opremanja i nabave materijala potrebnog za provedbu Programa
* roditelj korisnika usluge financira troškove prehrane, a tu cijenu utvrđuje Školski odbor Osnovne škole, kao i sufinancira troškove zaposlenika škole koji sudjeluju u provođenju programa te drugih troškova
* Osnovna škola, odnosno Osnivač, financira režijske troškove i organizira provedbu Programa.

U svrhu kontrole namjenskog korištenja sredstava Osnovna škola se obvezuje Općini Križ dostaviti završni izvještaj o provedbi Programa produženog boravka po završetku školske godine. Općinski načelnik će izvijestiti Općinsko vijeće Općine Križ o utrošenim sredstvima za sufinanciranje Programa produženog boravka u Polugodišnjem i Godišnjem izvještaju o izvršenju Proračuna Općine Križ.

III.

Za organizaciju i provedbu Programa nadležna je Osnovna škola.

Općina Križ i Osnovna škola na početku svake školske godine sklapaju Ugovor o sufinanciranju Programa produženog boravka u Osnovnoj školi Milke Trnine Križ, u daljnjem tekstu: Ugovor, a kojim se uređuju međusobni odnosa, odnosno prava i obaveza Općine i Osnovne škole u vezi provedbe Programa.

Polaznici Programa uključuju se u Program produženog boravka na osnovi zahtjeva roditelja. O korištenju Programa Osnovna škola sklapa ugovor s roditeljem – korisnikom usluga, kojim utvrđuju međusobna prava i obveze.

-2-

IV.

Program provodi učitelj koji ispunjava uvjete za zasnivanje radnog odnosa u školskoj ustanovi. Osnovna škola s učiteljem sklapa ugovor o radu na određeno vrijeme s punim radnim vremenom te mu pripadaju prava i obveze kao i drugim učiteljima zaposlenima u Osnovnoj školi. Učitelj koji s Osnovnom školom sklopi ugovor o radu obavezan je tijekom radnog tjedna provoditi utvrđeni program s učenicima.

V.  
 Novčana sredstva iz točke I. ove Odluke izvršavati će se iz Proračuna Općine Križ za 2023. godinu s pozicije: Program 1015 Osnovno i srednje obrazovanje, Aktivnost A101501 Sufinanciranje osnovnog i srednjeg obrazovanja i to na račun Osnovne škole Milke Trnine Križ, Školska 10, 10314 Križ, OIB 42145732183, IBAN HR78 2340 0091 1000 7621 3 kod Privredne banke Zagreb.

Općina Križ isplaćivati će sredstava za sufinanciranje Programa u Osnovnoj školi mjesečno na račun Osnovne škole, po zaprimanju pisanog zahtjeva Osnovne škole, sukladno mjesečnom obračunu plaće za učitelja u Programu produženog boravka.

VI.  
 Ova Odluka stupa na snagu prvog dana od dana objave u Glasniku Zagrebačke županije.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 402-01/22-01/26

URBROJ: 238-16-01-22-10

Križ, 15. studenoga 2022.

PREDSJEDNIK   
 OPĆINSKOG VIJEĆA OPĆINE KRIŽ: Zlatko Hrastić

Na temelju članka 34. stavka 3. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o imenovanju članova Upravnog vijeća**

**Dječjeg vrtića Križić-kružić**

I.

Za članove Upravnog vijeća Dječjeg vrtića Križić-kružić imenuju se:

* 1. ŽELJKO BEKER
  2. MATEJA JAREŠ MOĆAN
  3. INES DUNDOVIĆ.

II.

Danom stupanja na snagu ovoga Rješenja prestaju važiti Rješenje o razrješenju i imenovanju članova Upravnog vijeća Dječjeg vrtića Križ (KLASA: 601-02/21-01/02 URBROJ: 238/16-01-21-1 od 30. lipnja 2021. godine) i Rješenje o razrješenju i imenovanju člana Upravnog vijeća Dječjeg vrtića Križ (KLASA: 601-02/21-01/02 URBROJ: 238/16-01-21-4 od 28. rujna 2021. godine).

III.

Ovo Rješenje stupa na snagu danom donošenja i objaviti će se na internetskim stranicama Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/15

URBROJ: 238-16-01-22-1

Križ, 15. studenoga 2022.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članka 31. stavka 22. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o razrješenju članova Povjerenstva za zakup poljoprivrednog zemljišta u vlasništvu Republike Hrvatske na području Općine Križ**

I.

Razrješuju se članovi Povjerenstva za zakup poljoprivrednog zemljišta u vlasništvu Republike Hrvatske na području Općine Križ i to:

1. MIROSLAV PRANJIĆ

2. ŽELJKO ZIMIĆ

3. MARKO DOKMANIĆ

4. IVICA PURIŠ

5. ANDREJA MARTIĆ.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/21-01/11

URBROJ: 238-16-01-22-4

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 31. stavka 22. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o imenovanju članova Povjerenstva za zakup poljoprivrednog zemljišta u vlasništvu Republike Hrvatske na području Općine Križ**

I.

U Povjerenstvo za zakup poljoprivrednog zemljišta u vlasništvu Republike Hrvatske na području Općine Križ imenuju se:

1. ALDIJANA ANDRIĆ DRUŽINEC, mag. iur. – predstavnica pravne struke
2. IVICA PURIŠ, mast. inž. geodez. - predstavnik geodetske struke
3. ANDREJA MARTIĆ JANČI, mag. ing. agr. - predstavnica agronomske struke
4. MIROSLAV PRANJIĆ - predstavnik Općinskog vijeća
5. SANDRINO RAC, mag. ing. silv. - predstavnik Općinskog vijeća
6. mr. sc. GORDANA ŽUPANAC - predstavnica upravnog tijela Zagrebačke županije u čijem djelokrugu su poslovi poljoprivrede
7. DALIBOR ZIMA, dipl. ing. agr. - predstavnik Ministarstva poljoprivrede.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/22-01/50

URBROJ: 238-16-01-22-8

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 65. stavka 2. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o razrješenju članova Povjerenstva za prodaju poljoprivrednog zemljišta u vlasništvu Republike Hrvatske na području Općine Križ**

I.

Razrješuju se članovi Povjerenstva za prodaju poljoprivrednog zemljišta u vlasništvu Republike Hrvatske na području Općine Križ i to:

1. MIROSLAV PRANJIĆ

2. ŽELJKO ZIMIĆ

3. LIDIJA BAHLEN

4. IVICA PURIŠ

5. ANDREJA MARTIĆ.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/21-01/12

URBROJ: 238-16-01-22-5

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 65. stavka 2. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**ODLUKU**

**o imenovanju članova Povjerenstva za prodaju poljoprivrednog zemljišta u vlasništvu Republike Hrvatske na području Općine Križ**

I.

U Povjerenstvo za prodaju poljoprivrednog zemljišta u vlasništvu Republike Hrvatske na području Općine Križ imenuju se:

1. ALDIJANA ANDRIĆ DRUŽINEC, mag. iur. – predstavnica pravne struke

2. IVICA PURIŠ, mast. inž. geodez. - predstavnik geodetske struke

3. ANDREJA MARTIĆ JANČI, mag. ing. agr. - predstavnica agronomske struke

4. MIROSLAV PRANJIĆ - predstavnik Općinskog vijeća

1. SANDRINO RAC, mag. ing. silv. - predstavnik Općinskog vijeća
2. mr. sc. GORDANA ŽUPANAC - predstavnica upravnog tijela Zagrebačke županije u čijem djelokrugu su poslovi poljoprivrede
3. DALIBOR ZIMA, dipl. ing. agr. - predstavnik Ministarstva poljoprivrede.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/22-01/50

URBROJ: 238-16-01-22-9

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 39. stavka 2. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o razrješenju članova Povjerenstva za uvođenje u posjed**

**poljoprivrednog zemljišta u vlasništvu Republike Hrvatske na području Općine Križ**

I.

Razrješuju se članovi Povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Križ i to:

1. ANDREJA MARTIĆ

2. MARKO DOKMANIĆ

3. IVICA PURIŠ.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/21-01/13

URBROJ: 238-16-01-22-4

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 39. stavka 2. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 15. sjednici održanoj dana 15. studenoga 2022. godine donijelo je

**RJEŠENJE**

**o imenovanju članova Povjerenstva za uvođenje u posjed**

**poljoprivrednog zemljišta u vlasništvu Republike Hrvatske na području Općine Križ**

I.

U Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Križ imenuju se:

1. ALDIJANA ANDRIĆ DRUŽINEC, mag. iur. – predstavnica pravne struke
2. IVICA PURIŠ, mast. inž. geodez. - predstavnik geodetske struke
3. ANDREJA MARTIĆ JANČI, mag. ing. agr. - predstavnica agronomske struke

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/22-01/55

URBROJ: 238-16-01-22-1

Križ, 15. studenoga 2022.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić